title: Krimin miehitys 2014

text: 24. maaliskuuta Aiemmin G8- johtavien teollisuusmaiden ryhmänä Venäjän kanssa kokoontuneet maat sulkivat Venäjän pois tapaamisistaan siksi kunnes maa muuttaa käyttäytymistään. Jatkossa G8-kokouksen sijaan johtavat teollisuusmaat tapaavat G7-ryhmänä.


title: Krimin miehitys 2014

text: 25. maaliskuuta Venäjän apulaistalousministeri Andrei Klepach arvioi, että tammi–maaliskuussa maasta on paennut noin 52 miljardin euron edestä pääomaa.


title: Krimin miehitys 2014

text: 26. maaliskuuta Maailmanpankkin arvion mukaan pahimmassa tapauksessa Venäjän talous voi supistua tänä vuonna jopa 1,8 prosenttia Ukrainan kriisin takia.


title: Krimin miehitys 2014

text: Kaksi siviiliä menehtyi ja useita loukkaantui Krimin parlamentin edustalla 26. helmikuuta 2014. Toinen sai sydänkohtauksen ja toinen tallautui. Donetskissa Itä-Ukrainassa Venäjää tukevien ja maan toimia vastustavien välisissä mellakoissa kuoli 13. maaliskuuta kaksi ihmistä sekä kymmeniä loukkaantui.


title: Krimin miehitys 2014

text: Ensimmäinen Krimin tukikohtiin liittyvä kuolemantapaus sattui pääkaupunki Simferopolissa. Tuntematon asemies ampui ukrainalaisen sotilaan, kun tämä oli valvomassa tornissa tukikohdan ajoneuvovarikkoa.


title: Krimin miehitys 2014

text: 7. huhtikuuta Venäjän sotilas ampui Ukrainaan palaamassa olleen aseettoman ukrainalaisupseerin kuoliaaksi Itä-Krimillä olevassa Novofedorivkan kaupungissa.


title: Krimin miehitys 2014

text: Krimin suurin vähemmistö ja ukrainalaiset joutuivat Venäjään anneksoimisen jälkeen vainojen kohteeksi. Nuoria tataareja, jotka olivat vastustaneet Ukrainasta irtautumista alettiin painostaa ja myöhemmin heitä alkoi kadota heti sen jälkeen keväällä, kun Krimin niemimaa liitettiin Venäjään.


title: Krimin miehitys 2014

text: Useita kymmeniä ihmisiä oli lokakuuhun mennessä pidätetty, heidän kodeistaan oli etsitty todisteita terroritekojen valmistelusta ja heidän omaisuuttaan oli takavarikoitu. Näyttöä rikollisesta toiminnasta ei kuitenkaan oltu saatu.


title: Krimin miehitys 2014

text: Yhtenä osana painostusta olivat nuorten sieppaukset. Kadonneiden miesten joukossa oli myös ainakin kaksi naista. Kolmen ruumiit oli löydetty lokakuuhun mennessä. Muista ei ollut mitään tietoa. Myös Krimin ukrainalaisia katosi.


title: Krimin miehitys 2014

text: Yhdistyneiden kansakuntien ihmisoikeusvaltuutettu totesi raportissaan syksyllä 2017, että Krimillä ja Sevastopolissa nyttemmin voimaan tullut Venäjän asevelvollisuus on ihmisoikeusongelma. Alueen asukkaita on paennut, eivätkä he voi palata alueelle, sillä heitä syytettäisiin sotilaskarkuruudesta. Kansainvälinen humanitaarinen laki määrää, että miehitysvalta ei saa pakottaa miehitetyn alueen asukkaita sotilaspalvelukseen tai painostaa heitä värväytymään armeijaan vapaaehtoisesti.


title: Krimin miehitys 2014

text: Venäjän ulkoministeriön Eurooppa-yhteistyön johtajan Ivan Soltanovskyn 1. elokuuta 2015 antaman lausuman mukaan Krimin liittäminen Venäjään oli YK:n peruskirjan ja Helsingin sopimuksen mukainen, koska Krimillä järjestettiin kansanäänestys. Toukokuussa 2016 Vladimir Putin sanoi uutistoimisto Reutersin mukaan, että Venäjä ei neuvottele Krimin asemasta enää koskaan.


title: Krimin miehitys 2014

text: Venäjän presidentti Vladimir Putin kertoi lehdistötilaisuudessa 16.7.2018 Helsingissä, että Venäjä järjesti Krimillä kansanäänestyksen. Aiemmin venäläiset ovat väittäneet, että Krim järjesti kansanäänestyksen Venäjään liittymisestä itse vuonna 2014 ja vasta sen jälkeen Venäjä liitti Ukrainalle kuuluneen niemimaan itseensä.


title: Krimin miehitys 2014

text: Useiden valtioiden ja puolustusliitto Naton johtajat ovat tuominneet Venäjän sotajoukkojen siirrot ja korostaneet Ukrainan alueellisen itsenäisyyden kunnioittamista. Venäjällä on ollut mielenosoituksia sekä Venäjän toimien puolesta että vastaan.


title: Krimin miehitys 2014

text: G7-ryhmän johtajat tuomitsevat sekä Krimin kansanäänestyksen että Venäjän päätöksen liittää alue itseensä.


title: Krimin miehitys 2014

text: – ulkoministeri William Hague kutsui Venäjän suurlähettilään ilmaistaakseen huolen Ukrainan tilanteesta. Mahdollinen aseellinen yhteenotto olisi uhka Ukrainan suvereniteetille, itsenäisyydelle ja alueelliselle koskemattomuudelle.


title: Krimin miehitys 2014

text: Putinin kannatus nousi huomattavasti Venäjällä Krimin kriisin aikana. Venäjän tutkimuslaitoksen VTsIOM:in mukaan 71,6 prosenttia vastaajista tuki Putinia vuoden 2014 maaliskuussa.


title: Krimin miehitys 2014

text: Venäjän tutkimuslaitoksen VTsIOM:in mukaan 90% kyselyyn Krimin tilanteesta vastanneista venäläisistä kannatti Krimin tasavallan liittämistä Venäjään.


title: Krimin miehitys 2014

text: Venäjän tutkimuslaitos VTsIOM kysyi venäläisiltä, että "Pitäisikö Venäjän reagoida laillisesti äänestettyjen Ukrainan viranomaisten kukistamiseen?" Valtaosa eli 73 prosenttia vastaajista oli sitä mieltä, ettei Venäjän pitäisi puuttua Ukrainan tilanteeseen, koska se oli Ukrainan sisäinen asia. Vain 15 prosenttia oli sitä mieltä, että Venäjän pitäisi puuttua tilanteeseen.


title: Krimin miehitys 2014

text: Liki sata venäläistä tiede- ja taidevaikuttajaa allekirjoittivat vetoomuksen, jossa arvostellaan kovin sanoin Venäjän toimintaa Ukrainassa.


title: Krimin miehitys 2014

text: Päivää ennen Krimin kansanäänestystä 50 000 ihmistä osoitti mieltään Moskovassa sekä Vladimir Putinia että Venäjän toimia Ukrainassa vastaan.


title: Krimin miehitys 2014

text: Joukko venäläisiä journalisteja tuomitsi 26. maaliskuuta avoimessa kirjeessään EU:n uutistoimisto Rossija Segodnjan (ven. Россия Сегодня, engl. Russia Today) johtajalle Dmitri Kiseljoville (ven. Дми́трий Киселёв) asettamat pakotteet sananvapauden vastaisiksi.


title: Krimin miehitys 2014

text: Eduskunnan puolustusvaliokunnan puheenjohtaja Jussi Niinistö arvioi maaliskuussa, että Suomen valmiuden kohottamista tulee harkita, jos tilanne Ukrainassa kärjistyy ja syttyy sodaksi. Puolustusvoimissa, puolustusministeriössä ja Suomen valtiojohdossa on hänen mukaansa tehostettu tilannekuvan ylläpitoa.


title: Krimin miehitys 2014

text: Ulkopoliittisen instituutin ohjelmajohtaja Mika Aaltola totesi maaliskuun alussa, että Suomen pitäisi ottaa selkeästi kantaa Ukrainan ja Krimin tilanteeseen. Hän luonnehtii Venäjän ulkopolitiikan muuttuneen suhteessa rajavaltioihin. Aaltolan mukaan Suomen olisi hyvä tuoda esiin Suomen kanta, että ulko- ja turvallisuuspoliittisen suhde Venäjään voi muuttua Ukrainan tilanteen myötä.


title: Krimin miehitys 2014

text: Helsingin Sanomien eri alojen vaikuttajista koostuvassa HS-raadissa 57 sadasta raatilaisesta näki Suomen roolin toimia yhdessä EU-maiden tai muiden toimijoiden kanssa ja tehdä Venäjälle selväksi, ettei sen toimia hyväksytä. 31 sadasta kannatti näkemystä, että Suomen pitää pyrkiä välittäjäksi tai muuten aktiivisesti ratkaisuun. Kahdeksan kannatti vaihtoehtoa Suomelle pysyä erossa kiistasta ja neljä ei osannut sanoa kantaansa.


title: Krimin miehitys 2014

text: 19. maaliskuuta konfliktin kehittyessä huonompaan Yhdysvallat määräsi lisäpakotteita koskemaan taloudenvaikuttajia Venäjällä. Heidän joukossaan oli yksi Suomen rikkaimmista henkilöistä ja jääkiekkojoukkue Jokereiden omistaja Gennadi Timtšenko.


title: Krimin miehitys 2014

text: Ukrainan ja Krimin tilanne lisäsi Nato-jäsenyyden kannatuksen kasvua Suomessa. "Helsingin Sanomien" teettämän, maaliskuun lopussa 2014 julkaistun mielipidetiedustelun mukaan Nato-jäsenyyden kannatus lisääntyi Suomessa kuukauden takaisesta neljä prosenttia. Tuolloin Natoon liittymistä kannatti 22 prosenttia suomalaista.


title: Krimin miehitys 2014

text: Maaliskuun lopulla julkaistiin 15 suomalaisen kulttuurivaikuttajan adressi ja vetoomus Suomen Nato-jäsenyyden puolesta. He toteavat Venäjän astuneen nyt "sotilassaappaallan" kolmatta kertaa kylmän sodan jälkeen eurooppalaisen valtion maaperälle.


title: Krimin miehitys 2014

text: Englanninkielinen Suomeen liittyvä uutissivusto Finnbay julkaisi uutisen, että Suomi jatkaa yhteistyötä Venäjän kanssa EU:n tai Yhdysvaltojen valtalauseista huolimatta. Suomen Venäjän-suurlähettiläs Hannu Himanen varoitti sivuston olevan valeuutissivusto, ja Ulkopoliittisen instituutin Mika Aaltola näki sivuston toiminnan osana informaatio-operaatiota ja tarkoituksena hämmentää julkista keskustelua.


title: Start

text: Start voi tarkoittaa seuraavia asioita:


title: Poppis Suomela

text: Kari "Poppis" Suomela (s. 29. elokuuta 1966 Somero) on suomalainen naparetkeilijä. Hän on hiihtänyt muun muassa Grönlannin halki, magneettiselle pohjoisnavalle, pohjoisnavalle ja etelänavalle. Hän on kahdestoista ihminen maailmassa ja ainoa suomalainen, joka on hiihtänyt ilman ulkopuolista tukea molemmille navoille.


title: Keskiajan tekniikka

text:
Keskiajan tekniikka tarkoittaa keskiajalla kristikunnassa tunnettua ja käytössä ollutta tekniikkaa. Rooman valtakunnan hajottua Euroopassa vallitsi jonkin aikaa hajaannus, mutta tekninen tietämys pystyttiin pääosin säilyttämään. Myöhemmällä keskiajalla taloudellinen toimeliaisuus kiihtyi ja samalla uusia teknisiä keksintöjä alettiin ottaa käyttöön.
Rooman valtakunta hajosi vuonna 476 germaanien valtaukseen, ja Eurooppaan muodostui monia valtioita, jotka eivät varsinkaan varhaisella keskiajalla jättäneet jälkeensä niin suurenmoisia esineitä ja kirjoituksia kuin varhaisemmat kulttuurit. Rooman hajoaminen tapahtui vähitellen, ja monet germaanit hankkivat roomalaisen koulutuksen. 200-luvulla Rooman legioonien upseereista puolet oli germaaneja. Kansainvaellusten aikana Euroopan väestö väheni ja talous taantui, mikä vaikeutti tekniikan kehittämistä ja myös olemassa olevan tekniikan ylläpitoa. Rooman aikaiset rakennukset ja tiet alkoivat rappeutua. Germaanit säilyttivät monia roomalaisia instituutioita, kuten roomalaisen oikeuden. Latina säilyi kulttuurikielenä kirkon avulla. Erityisesti Itä-Rooma eli Bysantin valtakunta jatkoi antiikin perinnön vaalimista, ja sillä oli myös yhteyksiä itään. Konstantinopolissa vihittiin 537 Hagia Sofian kirkko, jonka kupoli kohoaa 56 metriä lattiasta. Itä-Rooma oli valtiona oikeauskoinen ja yksivaltiaiden hallitsema, mikä oli jo pysäyttänyt helleenisen kauden tieteellinen kehityksen Aleksandriassa, kun islaminuskoiset valloittivat sen 600-luvulla. Valloittajien haltuun joutui laaja kokoelma antiikin kirjallisuutta, joka päätyi Bagdadiin perustettuun yliopistoon. Välimeren alueen yhtenäisyys päättyi arabien valloitettua Espanjan 700-luvulla. Islamilainen kulttuuri kukoisti 800–900 luvuilla. Bagdadiin syntyi matematiikan koulukunta, jolta periytyvät termit algebra ja algoritmi. Bysantin valtakunta tuhoutui turkkilaisten valloitettua Konstantinopolin vuonna 1453.


title: Keskiajan tekniikka

text:
Bysantin kautta Euroopan maanviljelyssä otettiin käyttöön roomalaisten kehittämä rautavahvistettu aura, jota slaavit olivat alkaneet käyttämään jo 500-luvulla. Auralla voitiin käsitellä Euroopassa yleisiä kosteita lietemaita, jotka olivat myös hedelmällisiä. Pellot kynnettiin härkien avulla kunnes 800-luvulla keksittyjen ”hirttämättömien” valjaiden ja hevosenkengän ansiosta auran vetämiseen voitiin käyttää hevosta, jolla saatiin aikaan suurempi voima ja nopeampi kulku. Näillä keinoilla maanviljelyn tehokkuus nousi jopa puolella. Kun käyttöön otettiin myös vuoroviljely, saatiin aikaan maatalouden vallankumous. Tämän tuotannollisen ylijäämän turvin pystyttiin käynnistämään laaja kirkkojen rakennustyö Euroopan joka puolella.
Vesivoiman käyttö lisääntyi jatkuvasti, ja jauhomyllyt yleistyivät. Vilhelm Valloittajan laadituttaman maakirjan mukaan Englannissa toimi vuonna 1085 lähes 6 000 jauhomyllyä. 800-luvulla myllyyn liitettiin epäkesko tuottamaan suoraviivaista liikettä, jota käytettiin takomoissa, sahoissa ja pumpuissa. Tuulimyllyjä tiedetään käytetyn Persiassa jo 600-luvulla eaa. Nämä toimivat pystyakselin ympäri pyörien. Idea tuulimyllystä tuli mahdollisesti ristiretkeilijöiltä 1100-luvulla, mutta eurooppalainen vaaka-akselin ympäripyörivä tekniikka voi olla myös Euroopassa keksitty. Tehokkaimmin matalat tuulimyllyt pystyvät hyödyntämään tuulta alavilla rannikkoseuduilla, minkä johdosta tuulimyllyjä hyödynnettiin paljon Alankomaissa ja Tanskassa. Keskiajalla käytiin myös kauppaa Arabian ja Keski-Aasian kanssa, ja sieltä tuotiin silkin ja muiden tarvikkeiden ohella myös teknisiä ratkaisuja, kuten varsijousi, perävannakseen kiinnitetty peräsin, ruuti, paperi ja metallilevyihin perustuva kirjapainotekniikka. Ne olivat todennäköisesti kehittyneet Kiinassa. Bysantti jatkoi välimeren laivanrakennustaitoa, ja viikingit kehittivät laivanrakennustaitoa pohjoisessa.


title: Keskiajan tekniikka

text: Euroopan valtiolliset olot vakiintuivat vuoden 1000 tienoilla. Euroopassa vallitsi katolisen kirkon luoma verkosto ylitse valtiorajojen. Jotkut munkeista kehittyivät rakentamisen osaajiksi, ja heitä lainattiin myös maallisten rakennusprojektien vetäjiksi. Rakentamisen osaajat siirsivät tekniikkaa maasta toiseen. Kirkkorakentamisen komeimpia tuloksia on goottilainen arkkitehtuuri, joissa holvikaaret kehitettiin huippuunsa. Suhtautuminen työhön alkoi muuttua kaupunkien jälleen kasvaessa ja porvariston kehittyessä. Kristillinen kirkko kunnioitti ihmisten tasa-arvoa ja orjuus väheni. Toisaalta ahneutta pidettiin syntinä, ja monet rikkaat porvarit yrittivät saada hyväksyntää rakennuttamalla kirkkoja. Ammattikunnat kehittyivät ja alkoivat suojella osaamistaan.


title: Keskiajan tekniikka

text: Bysantin kautta käyttöön tuli jalustin, joka auttoi ratsumiestä käsittelemään raskaita aseita, kuten peistä. Tällä ja haarniskalla oli huomattava merkitys sodankäynnille ja ritarikuntien syntymiselle. Painavien panssaroitujen sotilaiden, ritarien kantamiseen jalostettiin omia hevosrotuja. Panssaroitu ritari voitti jalkamiehen, mutta oli itse haavoittuvainen varsijouselle ja sotakeihäälle. Varsinkin noin vuoden 1050 tienoilla Kiinassa alkanut tuliaseiden kehittyminen alkoi aluksi hitaasti muuttaa sodankäyntitapoja. Euroopassa kehitettiin 1200-luvulla vastapainokatapultti ja pronssikanuunoita alettiin valaa 1300-luvulla.


title: Keskiajan tekniikka

text: Keskiajan kauppaa hallitsi Venetsia Välimerellä ja Hansaliitto Itämereltä Pohjanmerelle. Hansa-alukset, koggit oli limisaumoilla tehty kuten viikinkialukset. Venetsialaiset kehittivät laivanrakennusta alkamalla tehdä ensin rungon ja kaaripuut ja vasta tämän jälkeen laipiot välimerenperinteen mukaan tasasaumoilla, kun aikaisemmin oli tehty ensin laipiot ja sitten niihin sovitettu kaaripuut. Tällä tavalla laivoista saatiin vahvempia ja niiden kokoa voitiin suurentaa. Vuonna 1400 Venetsialla oli kauppalaivastossa noin 3 000 alusta. Silkkitien katkeaminen vihamielisyyksiin islamilaisten kanssa johti yrityksiin löytää meritie Intiaan. Ensimmäinen valtamerikelpoisena pidettävä alus oli karaveli, joka latinalaispurjein varustettuna kykeni luovimaan.


title: Keskiajan tekniikka

text: Pohjois-Italian kauppiaat kehittivät 1200- ja 1300-lukujen vaihteessa kaksinkertaisen kirjanpidon, mikä oli tietohallinnollisesti merkittävä menetelmäkeksintö ja käytössä nykyäänkin.


title: Keskiajan tekniikka

text: Vuosien 1250 ja 1350 välinen jakso tuotti paljon mekaniikkaa hyödyntäviä keksintöjä. Näitä olivat esimerkiksi kehruu- ja kutomatyökalut ja painojen avulla toimivat kellot. Merenkulussa otettiin käyttöön kompassi. Silmälasit kehitettiin Pohjois-Italiassa 1280-luvulla. Keskiajalla tapahtunut mekaniikan kehittyminen on osaltaan taustana uudenajan mekanistisille ajatuksille ja kristillisen maailmankuvan säröille johtaen renessanssiin. Erityisesti keskiajan lopulla, vuonna 1436, Gutenbergin keksimä irtokirjaimia käyttävä painotekniikka edesauttoi uudella ajalla tapahtuneita laajoja yhteiskunnallisia mullistuksia, koska se mahdollisti tiedonvälityksen aikaisempaa huomattavasti edullisemmin ja ilman kopiointivirheitä. Painokonetta pidetään myös uuden ajan alkuna. Tekniikan näkökulmasta keskiaika Euroopassa oli vielä käsityöläistekniikan aikakautta, jolloin tietämys kasvoi, mutta sitä ei osattu muotoilla moderniksi teknologiaksi. Vaikka islamilainen Ibn al-Haitham oli jo sydänkeskiajalla kirjoittanut optiikasta teoksen, jossa korosti kokeiden merkitystä, tekniikan ja tieteiden kehittyminen kuihtui islamilaisessa maailmassa keskiajan lopulla. Englantilainen fransiskaanimunkki Roger Bacon alkoi 1200-luvulla tutkia islamilaista tiedettä ja tekniikkaa. Islamilaiset oppineet olivat tallettaneet ja kääntäneet antiikin aikaisia kirjoituksia. Islamilainen maailma kävi kauppaa Intian ja Kiinan kanssa siirtäen sieltä tietämystä, esimerkiksi intialaisten matemaatikkojen keksimän nolla-käsitteen ja arabialaiset numerot.


title: STI

text: STI voi tarkoittaa seuraavia asioita:


title: Agostino Depretis

text: Agostino Depretis (13. tammikuuta 1813 Mezzana Corti, Stradella – 29. heinäkuuta 1887 Stradella) oli italialainen poliitikko, joka toimi Italian pääministerinä 1876–1878, 1878–1879 ja 1881–1887. Hänen valtakautensa suhteellinen poliittinen vakaus perustui niin sanottuun "transformismoon" eli joustavaan hallitusyhteistyöhön, jossa kabinetin ministerit ja puolueet vaihtelivat pääministerin säilyessä samana.


title: Agostino Depretis

text: Depretis valmistui lakimieheksi vuonna 1834 Paviasta ja viljeli sen jälkeen muutaman vuoden ajan sukutilaansa sekä toimi asianajajana kotiseudullaan Stradellassa. Hän ryhtyi Italian yhdistymisliikkeen ja Giuseppe Mazzinin kannattajaksi, ja vallankumousvuonna 1848 hänet valittiin Sardinian kuningaskunnan vastaperustettuun parlamenttiin. Hän ei kuitenkaan osallistunut Mazzinin vuonna 1853 masinoimaan epäonniseen kansannousuyritykseen Milanossa. Depretis kuului parlamentin vasemmisto-oppositioon, ja vastusti Sardinian pääministeriksi tullutta Camillo Cavouria. Hän perusti "Il Diritto" -nimisen sanomalehden vasemmiston äänenkannattajaksi. Vuonna 1859 Depretis nimitettiin vastikään Sardiniaan liitetyn Brescian kuvernööriksi. Seuraavana vuonna hänet lähetettiin Sisiliaan, jonka Giuseppe Garibaldin vapaaehtoisjoukot olivat juuri vallanneet, tarkoituksenaan varmistaa Sisilian liittäminen yhdistyvään Italiaan.


title: Agostino Depretis

text: Italian yhdistymisen jälkeen Depretis toimi 1862–1863 yleisten töiden ministerinä Urbano Rattazzin hallituksessa ja 1866–1867 meriministerinä sekä keväällä 1867 valtiovarainministerinä Bettino Ricasolin hallituksessa. Rattazzin kuoltua Depretis julistettiin 1873 maan yhtyneen vasemmiston johtajaksi ja 18. maaliskuuta 1876 hänet nimitettiin Italian ensimmäisen varsinaisen vasemmistohallituksen pää- ja valtiovarainministeriksi. Vaikka hän joutui välillä väistymään pääministerin tehtävistä, hän oli tästä alkaen käytännössä maan politiikan johtava hahmo kuolemaansa asti. Depretisin ensimmäinen hallitus joutui eroamaan maaliskuussa 1878, mutta hän palasi pääministeriksi saman vuoden joulukuussa. Hän joutui eroamaan uudelleen heinäkuussa 1879, ja toimi sen jälkeen Benedetto Cairolin hallituksen sisäministerinä.


title: Agostino Depretis

text: Italian hajanainen puolukenttä teki toimivan enemmistöhallituksen kokoamisen lähes mahdottomaksi, joten Depretis vastasi tähän niin sanotulla "transformismolla". Puoluerajoista piittaamatta hän poimi hallitukseensa ministereitä oikealta ja vasemmalta, ja muutti hallituspohjaa aina tarpeen mukaan varmistaakseen oman vallassa pysymisensä. Toukokuussa 1881 hän kokosi kolmannen hallituksensa, joka pysyi vallassa hänen kuusi vuotta myöhemmin tapahtuneeseen kuolemaansa asti. Sinä aikana hän kokosi hallituksen uudelleen neljästi, ja otti siihen mukaan konservatiiveja. Depretisin kolmas hallitus toteutti 1882 äänioikeuden laajennuksen, jonka seurauksena äänioikeutettujen osuus kasvoi kahdesta seitsemään prosenttiin väestöstä. Samana vuonna Italia liittyi kolmiliittooon Saksan ja Itävalta-Unkarin kanssa. Depretisin kaudella Italia ryhtyi myös rakentamaan siirtomaavaltaa Afrikassa miehittämällä Massawan. Siirtomaiden valtaus tosin koki ikävän takaiskun, kun etiopialaiset surmasivat 500 italialaista Dogalin taistelussa tammikuussa 1887. Depretisin kuollessa Italian valtiontalous oli päässyt kurjalle tolalle. Hänen kehittämänsä "transformismo"-käytäntö hallitsi Italian poltiikkaa pitkälle 1900-luvulle. Ajan kuluessa se alettiin yhä enemmän yhdistämään poliitikkojen korruptioon.


title: Antiikin Kreikan tekniikka

text: Antiikin Kreikan tekniikka viittaa antiikin aikaisen Kreikan ja sen vaikutuspiirissä olleen hellenistisen maailman tekniikkaan ajanjaksolla alkaen noin 500 eaa. ja sulautuen sitten vähitellen antiikin Rooman tekniikkaan.


title: Antiikin Kreikan tekniikka

text: Antiikin kreikkalaisten suhtautuminen tekniikkaan oli kaksinainen. Tuotannossa ja kaupankäynnissä tekniikkaa sovellettiin runsaasti. Tunnettuja ovat öljyjen ja viinien kuljetukseen kehitetyt amforat ja erityisen taidokkaasti tehty keramiikka. Maanviljelyssä otettiin käyttöön rautakärjellä varustettu aura. Tästä huolimatta arvostetuimmat kansalaiset olivat teoreetikoita, joita kiehtoi erilaisten ideoiden, teoreemojen ja matematiikan kehitys. Sen sijaan näiden soveltaminen käytäntöön ei heitä juurikaan kiehtonut. Syynä oli paljolti kreikkalaisen yhteiskunnan rakenne, jossa tuotantotyö kuului orjille. Luonnonfilosofia, jota toisinaan pidetään tieteen edeltäjänä, syntyi Kreikassa vuoden 1000 eaa. tienoilla. Silloin alettiin pohtia matematiikkaa, geometriaa ja tulen ominaisuutta. Aristoteles on tästä tunnettu, mutta hänkin hyödynsi Thaleen (600 eaa.) ja muiden esisokraatikkojen aikaisempia ajatuksia. Pythagoraan (582–500 eaa.) koulukunta kehitti geometrian perusteet, joiden jälkeen tulivat Eukleideen (noin 300 eaa.) työt. Demokritos (noin 470 eaa.) pohti aineen atomaarista olemusta.


title: Antiikin Kreikan tekniikka

text: Kreikan ja Egeanmeren alueen kulttuurille ominaista oli merkittävä kaupankäynti niin egyptiläisten kuin Kaksoisvirranmaan kanssa samoin kuin pohjoistenkin kansojen, josta merkkinä ovat Kreikasta löydetyt Itämeren meripihkasta tehdyt korut. Kaupankäyntiä edistämään lyötiin kolikoita. Sotamenestys persialaisia vastaan perustui paljolti laivastoon. Thales opetti merenkulkijoille suunnistusta tähtien avulla, ja Thaleen oppilas Anaksimandros piirsi ensimmäisen silloin tunnetun maailmankartan. 700-luvulla rakennettiin ensimmäiset kolmisoudut. Aleksanteri Suuren valloitusten jälkeen syntyi yhtenäinen helleeninen kulttuuri, jolla oli suoria vaikutuksia myöhempään länsimaiseen kulttuuriin.


title: Antiikin Kreikan tekniikka

text: Teknologinen edistys oli nopeimmillaan hellenistisellä ajalla. Heron Aleksandrialainen (noin 10–70) kehitti ensimmäisiä höyrykoneita (pyörivän höyryturbiinin), nostureita, dioptra-nimisen suorakulman mittalaitteen, puristimia, suihkulähteen ja monia muita laitteita. Näistä on säilynyt tietoja Heronin omissa kirjoituksissa, kuten "Pneumatiká", jossa kuvataan muun muassa urut ja paloruisku. "Automatopoietike"-teoksessa (suom. 'Automaattinen valmistus') kerrotaan liikkuvista pienoismalleista ja nukeista. "Mekhaniká"-teoksessa kuvataan pylpyröitä, taljajärjestelyjä, vintturia, ruuvia, vipua ja kiilaa. Kreikkalaiset kehittivät jatkuvan sotimisensa myötä monenlaista sotateknologiaa, joista tunnettu on Arkhimedeen keksimä polttopeili. Arkhimedeen koneista tunnetuin on Arkhimedeen ruuvi.


title: Antiikin Kreikan tekniikka

text: Galenos (130–210) kehitti lääketieteen periaatteet, joita sovellettiin tuhat vuotta. Laskentamenetelmiä käytettiin muun muassa heittokoneiden kaliiberien laskentaa, mutta tämä kaava perustui enemmän kokemukseen kuin fysikaalisten suureiden ymmärtämiseen. Vaikka mekaanisten koneiden kehitys edistyi, näitä ei paljoakaan käytetty ihmisten elintason nostamiseen. Kreikkalaisen tieteen ja tekniikan merkitys myöhemmälle kehitykselle oli kuitenkin merkittävä, kun teoriat ja taidot siirtyivät roomalaisten kautta Eurooppaan.


title: Antiikin Kreikan tekniikka

text: Aleksandriaan muodostui tieteen ja tekniikan keskittymä, kun kuningas Ptolemaios I perusti sinne kirjaston 300-luvulla eaa. Aleksandrian kirjasto yhteyteen perustettiin tiedon luomiselle omistettu laitos Museion. Ptolemaios III määräsi kaikki kaupungissa vierailevat luovuttamaan kirjansa kopioitaviksi. Kirjaston ensimmäinen hoitaja Zenodotos Efesoslainen järjesti kirjat aakkosjärjestykseen. Tiedonhallinnan kannalta aakkostaminen oli tärkeä keksintö. Kiinalaisessa kirjoitusjärjestelmässä tiedon järjestäminen tehdään kirjoitusmerkkien sisältämien vaaka- ja pystyviivojen määrän mukaan. Zenodotoksen seuraaja Kallimakhos Kyreneläinen aloitti kirjaston luetteloinnin ja jakoi kirjoittajat kymmeniin aihepiireihin, joista laadittiin aakkostettu luettelo. Hän käynnisti näin indeksointimenetelmien kehityksen.


title: Sam Smith

text: Samuel ”Sam” Frederick Smith (s. 19. toukokuuta 1992 Lontoo, Englanti) on brittiläinen Grammy-palkittu laulaja ja lauluntekijä.


title: Sam Smith

text: Vuonna 2012 hän nousi ihmisten tietoisuuteen laulettuaan Disclosuren ”Latch”-kappaleella. Hän julkaisi ensimmäisen soolosinglensä, ”Lay Me Down”, helmikuussa 2013. Samana vuonna Smith lauloi Naughty Boyn ”La La La” -kappaleella, joka sijoittui Britannian singlelistan ykkössijalle. Vuonna 2014 hän julkaisi toisen soolosinglensä, ”Money on My Mind”, joka sijoittui myös Britannian singlelistan ykkössijalle. Debyyttialbuminsa, "In the Lonely Hour", Smith julkaisi toukokuussa 2014.


title: Sam Smith

text: Vuoden 2014 Brit Awardseissa Smith voitti ”kriitikoiden valinta” -palkinnon. Vuonna 2014 BBC valitsi Smithin "Sound of 2014" -listan ykköseksi.


title: Sam Smith

text: Vuonna 2015 Smith palkittiin neljällä Grammyllä kategorioissa paras uusi artisti, vuoden levytys ("Stay with Me"), vuoden kappale ("Stay with Me") ja paras pop-albumi "(In the Lonely Hour)".


title: Sam Smith

text: Smith esittää vuoden 2015 lokakuussa ensi-iltansa saaneen James Bond -elokuvan "Spectre" tunnussävelmän "Writing’s On The Wall".


title: Sam Smith

text: Smithin musiikillisia esikuvia ovat esimerkiksi Lady Gaga, Adele, Beyoncé Knowles, Amy Winehouse, Whitney Houston ja Mariah Carey.


title: Sam Smith

text: Vuonna 2014 Smith tunnustautui julkisesti homoksi. Hän myönsi suhteensa näyttelijään ja laulajaan Jonathan Zeizeliin suhteen päätyttyä. Kun "Stay with Me" voitti Record of the year -palkinnon, Smith sanoi "Haluan kiittää miestä josta kappale kertoi, johon rakastuin viime vuonna. Kiitos, että särjit sydämeni, koska sä annoit mulle neljä grammya!" Sittemmin Smith on seurustellut näyttelijä Brandon Flynnin kanssa.


title: Kosmidionin taistelu

text: Kosmidionin taistelu käytiin kahden vallasta Osmanien valtakunnassa taistelleen veljeksen ja prinssin Süleyman ja Musa Çelebin joukkojen välillä aivan Konstantinopolin muurien edustalla 15. kesäkuuta 1410.


title: Kosmidionin taistelu

text: Sulttaani Bayezid I hävisi Ankaran taistelun Timur Lenkille 1402 ja joutui Timuridien dynastian vangiksi. Bayezidin neljä poikaa aloittivat kamppailun vallasta ja kymmenen vuotta kestänyt Osmanien interregnumina tunnettu sisällissota puhkesi veljesten välille 1403. Alun yhteenottojen jälkeen Anatoliassa vallitsi pattitilanne, joka kesti 1405-1410. Valittu sulttaani Mehmed lähetti Musan pienen armeijan kanssa Mustanmeren kautta Traakiaan, josta tämä saattoi hyökätä Süleymanin alueille kaakkois-Euroopassa. Süleyman marssi joukkoineen Traakiaan kohtaamaan Musan. Seurasi lyhyt mutta verinen yhteenotto, jossa Süleymanilla oli alkuun etulyöntiasema.


title: Kosmidionin taistelu

text: Taistelu mainitaan kolmessa Bysantin lyhytkronikassa. Bulgarialainen kronikoitsija Konstantin Kostenetsilainen ja Bysantin kreikkalainen Khalkokondyles kertovat taistelusta yksityiskohtaisemmin, kun taas Mehmed Çelebin teoista veljesten sisällissodassa yleensä värikkäästi kuvaileva turkkilainen aikalaiskronikka "Ahval" kertoo Kosmidionin tapahtumista niukemmin. 1900-luvun italialainen historioitsija Elpidio Mioni esittää, että taistelu olisi tapahtunut tarkalleen Kaligarian portin () edessä.


title: Kosmidionin taistelu

text: Ennen taistelua käytiin juonitteluja. Bysantin keisari Manuel II Palaiologos tuki Süleymania ja yritti houkutella veljesten setäpuolia Stefan ja Vuk Lazarevićia loikkaamaan Süleymanin puolelle. Vuk Lazarević vaihtoikin leiriä taistelun aattona, mutta Serbian despootti Stefan Lazarević jäi ilmeisesti Musan puolelle.


title: Kosmidionin taistelu

text: Bysantilla oli suuri vaikutus taistelun ratkeamiseen, sillä taistelu käytiin Kosmidionin esikaupunkialueella Kultaisen sarven lähellä aivan Konstantinopolin muurien edustalla. Paikasta oli näköetäisyys Blakhernain keisarilliseen palatsiin. Konstantin Kostenetsilaisen mukaan Süleymanin joukot vyöryivät muurien porteista Musan kimppuun. Alkuun Musan joukot aiheuttivat raskaita tappioita Süleymanille, mutta taistelu kääntyi, kun Süleyman lähetti muutaman sadan miehen vahvuisen osaston iskemään Musan leiriin. Taistelu oli hyvin verinen ja jätti ruumiita kasoittain lojumaan Konstantinopolin edustan kentille ja rannoille. Raskas taistelu päättyi viimein Süleymanin voittoon. Konstantin Kostenetsilaisen mukaan ratkaisevin tekijä oli se, että taistelun aikana moni Musan vasalleista loikkasi vastustajan puolelle. Pettynyt Musa vannoi vielä tappavansa Vuk Lazarevićin ja antavansa tämän maat Stefanille.


title: Kosmidionin taistelu

text: Taistelun jälkeen Musa pakeni Bulgariaan, jossa hän sai tukea vhä uskollisilta valakialaisilta liittolaisiltaan. Hän keräsi uuden armeijan ympärilleen samaan aikaan kun Süleyman otti Edirnen uudelleen haltuunsa. Seuranneiden kuukausien aikana Süleymanin ja Musan armeijat ottivat yhteen useita kertoja taisteluissa Serbian ja Bulgarian hallinnasta.


title: Tamililainen kirjaimisto

text: Tamililainen kirjaimisto () on tamilin kielessä käytetty kirjoitusjärjestelmä, joka perustuu brahmi-kirjoituksesta kehittyneihin grantha- ja vatteluttu-aakkostoihin. Omaksi kirjaimistokseen se eriytyi 1000-luvulla jaa.


title: Tamililainen kirjaimisto

text: Kirjaimistoon kuuluu 23 konsonanttia ja 12 vokaalia, ja sitä kirjoitetaan vasemmalta oikealle. Se on tyypiltään abugida, mikä tarkoittaa, että yksi kirjainmerkki kuvaa pääsääntöisesti konsonantista ja sitä seuraavasta vokaalista muodostuvaa tavua. Muista intialaisista aakkostoista poiketen tamililaisessa kirjaimistossa ei muodosteta ligatuureja peräkkäisistä konsonanteista, vaan jokainen konsonantti kirjoitetaan erikseen.


title: Tamililainen kirjaimisto

text: Tamililaisia kirjaimia käytetään tamilin lisäksi Tamil Nadussa ja sitä ympäröivillä alueilla puhuttujen vähemmistökielten, kuten saurashtran, irulan ja kotan, kirjoittamiseen.


title: Tamililainen kirjaimisto

text: Tamililaiset kirjaimet kehittyivät Ašokan ajan brahmi-kirjoituksen eteläisestä haarasta. Varhainen muoto tamil-brahmi ajoittuu 200-luvulta eaa. 200-luvulle jaa. Varhaiset dokumentit kaiverrettiin palmun lehdille, jotka halkesivat helposti kulmikkaita merkkejä kirjoitettaessa. Tästä syystä monet alun perin kulmikkaat kirjaimet kehittyivät tamililaisessa kirjaimistossa kaareviksi tai pyöreiksi. 600-luvulle jaa. tultaessa tamilinkielisillä alueilla oli otettu käyttöön tamil-brahmista eriytynyt vatteluttu-aakkosto (tamiliksi வட்டெழுத்து, "vaṭṭeḻuttu").


title: Tamililainen kirjaimisto

text: Pallava-dynastian kirjaimistoksi kehitettiin uusi tamililainen aakkosto yksinkertaistamalla sanskritin kirjoittamiseen käytettyä grantha-aakkostoa ja täydentämällä sitä tamilin kirjoittamiseen tarvittavilla vatteluttusta lainatuilla kirjaimilla. Tästä aakkostosta oli 1000-luvulle mennessä tullut tamilin pääkirjaimisto.


title: Tamililainen kirjaimisto

text: Nykyisin aakkostoa käytetään tamilin itsensä lisäksi pääasiallisena kirjoitusjärjestelmänä saurashtran, kannada kurumban ja kotan kielissä. Sitä käytetään malajalamilaisen tai kannadalaisen kirjaimiston ohella myös irulan, paniyan ja betta kurumban kirjoittamiseen.


title: Tamililainen kirjaimisto

text: Tamililainen kirjaimisto on tyypiltään abugida. Konsonanttia seuraa aina perusvokaali "a", ellei kirjaimeen ole liitetty toista vokaalimerkkiä tai erillistä merkkiä vokaalin puuttumisesta. Vokaalin puuttuminen merkitään säännönmukaisesti lisäämällä konsonantin yläpuolelle piste (virama, tamiliksi "puḷḷi"), esim. க "ka" → க் "k". Useista muista intialaisista aakkostoista poiketen tamililaisessa kirjaimistossa ei muodosteta peräkkäisistä konsonanteista ligatuureja, vaan jokainen konsonantti kirjoitetaan erikseen. Ainoa poikkeus on konsonanttiyhdistelmä "kṣ", jota pidetään tamililaisessa kirjaimistossa omana kirjaimenaan.


title: Tamililainen kirjaimisto

text: Tamilin sukukielten kirjaimistoissa käytetään erillisiä merkkejä soinnillisille klusiileille , , ja . Vaikka näitä äänteitä käytetään myös tamilissa, niiden kirjoittamisessa käytetään samoja kirjaimia kuin soinnittomien vastinparien , , ja . Tamilin ääntämissääntöjen mukaan lyhyt klusiili äännetään soinnittomana sanan alussa ja soinnillisena muualla; pitkä klusiili puolestaan ääntyy aina soinnittomana.


title: Tamililainen kirjaimisto

text: Kirjaimia "ja", "ṣa", "sa", "ha" ja "kṣa" käytetään pääasiassa sanskritista ja englannista lähtöisin olevien lainasanojen kirjoittamiseen. Moderniin tamililaiseen kirjaimistoon kuuluu lisäksi merkki ஃ (tamiliksi ஆய்தம் "āytam"), jota käytetään ilmaisemaan vierasperäisiä äänteitä ja .


title: Tamililainen kirjaimisto

text: Konsonanttialkuisissa tavuissa vokaali ilmaistaan konsonanttimerkkiin tehtynä lisäyksenä, joka sijoittuu joko konsonantin jälkeen, sitä ennen tai sen molemmin puolin. Vokaalia "a" ei merkitä erillisellä merkillä, vaan sen katsotaan seuraavan jokaista konsonanttia, jonka yhteyteen ei ole liitetty muuta vokaalia tai vokaalin puuttumista ilmaisevaa pistettä.


title: Tamililainen kirjaimisto

text: Tavun alussa esiintyvät vokaalit kirjoitetaan erillisinä kirjaimina. Itsenäisiä vokaalimerkkejä käytetään toisinaan myös tyylikeinona ilmaisemaan tarkoituksellisesti pidennettyä vokaalia, esim. பெரிய "periya" (”iso”) → பெரீஇஇய "perīiiya" (”tooosi iso”).


title: Tamililainen kirjaimisto

text: Alla olevassa taulukossa on esitetty tamililaiset vokaalit ja diftongit sekä itsenäisinä merkkeinä että konsonantin க "ka" yhteydessä.


title: Tamililainen kirjaimisto

text:
Vokaaleilla "u" ja "ū" on konsonantista riippuen neljä erilaista tapaa vokaalimerkin muodostamiseen, minkä lisäksi kirjain கூ "kū" muodostaa oman poikkeustapauksensa. Perinteisessä tamililaisessa ortografiassa oli muitakin poikkeuksellisia yhdistelmiä. Konsonantit "ṇa", "ṉa" ja "ṟa" muodostivat poikkeuksellisen ligatuurin vokaalien "ā", "o" ja "ō" kanssa, ja vokaalille "ai" käytettiin erilaista vokaalimerkkiä konsonanttien "ṇa", "ṉa", "la" ja "ḷa" kanssa. Modernissa kirjaimistossa nämä poikkeukset on korvattu säännöllisillä muodoilla.
Tamililaisella kirjaimistolla on omat numeronsa, joita käytetään lähinnä vanhoissa teksteissä. Nykykirjaimistossa tamililaiset numerot on korvattu arabialaisilla numeroilla.


title: Tamililainen kirjaimisto

text: Kansainvälisessä kirjaimistostandardissa ISO 15924:ssa tamililaisen kirjaimiston numero on 346 ja kirjainkoodi ”Taml”.


title: Tamililainen kirjaimisto

text: Tamililaiset kirjaimet sijoittuvat Unicoden lohkoon 0B80–0BFF. Lohko sisältää tamililaiset konsonantit, itsenäiset ja konsonanttiin liitettävät vokaalimerkit, tamililaiset numerot sekä joukon erikoismerkkejä kuten symbolit päivälle, kuukaudelle ja vuodelle, numerosymbolin ja tamililaisen rupia-symbolin.


title: Kuningas Litmanen

text: Kuningas Litmanen on vuonna 2012 valmistunut Arto Koskisen ohjaama dokumenttielokuva, joka kertoo jalkapalloilija Jari Litmasesta. Nimensä se on saanut suomalaisten jalkapallofanien Litmasesta käyttämästä "Kuningas"-lempinimestä. Syyskuussa 2012 ensi-iltaansa tullut dokumentti keräsi elokuvateattereissa yhteensä noin 30 000 katsojaa.


title: Kuningas Litmanen

text: Jalkapallo-ottelun tavoin myös "Kuningas Litmanen" jakaantuu kahteen jaksoon. "Ensimmäinen puoliaika" kertaa Litmasen uran huippuhetkiä kuten Mestareiden liigan voittoa Ajax Amsterdamin riveissä. "Toinen puoliaika" taas kuvaa häntä ihmisenä ja käsittelee Litmasen peliuran käännekohtia, muun muassa lukuisia loukkaantumisia.


title: Kuningas Litmanen

text: Mika Kaurismäen tuottamaa elokuvaa on kuvattu Lahden ja Helsingin lisäksi Amsterdamissa, Barcelonassa ja Liverpoolissa. Kuvaukset aloitettiin syksyllä 2010, jolloin Litmanen pelasi FC Lahdessa. Hänen entisistä joukkuetovereista haastateltujen joukossa ovat muun muassa Danny Blind, Frank ja Ronald de Boer, Xavi Hernández, Sami Hyypiä, Carles Puyol, Edwin van der Sar ja Marc Overmars. Valmentajista "Kuningas Litmasessa" esiintyy muun muassa Louis van Gaal. Alun perin Kaurismäen piti ohjata elokuva itse, mutta muiden työkiireidensä vuoksi hän valitsi ohjaajaksi Arto Koskisen.


title: Kuningas Litmanen

text: "Kuningas Litmanen" on myyty useisiin eri maihin. Marraskuussa 2012 se sai Hollannin ensi-iltansa Amsterdamin IDFA–elokuvafestivaaleilla, jota pidetään maailman arvostetuimpana dokumenttielokuvafestivaalina. Jari Litmanen oli paikalla ensi-esityksessä.


title: Rebecca Ferguson (laulaja)

text: Rebecca Caroline Ferguson (s. 21. kesäkuuta 1986 Liverpool, Iso-Britannia) on englantilainen laulaja-lauluntekijä. Hän nousi kuuluisuuteen sijoituttuaan toiseksi brittiläisessä "The X Factor" -kykyjenetsintäohjelmassa vuonna 2010. Ohjelman jälkeen hän solmi levytyssopimuksen Syco Musicin ja Epic Recordsin kanssa Isossa-Britanniassa. Yhdysvalloissa Fergusonilla on levytyssopimus Columbia Recordsin kanssa.


title: Rebecca Ferguson (laulaja)

text: Fergusonin esikoisalbumi, "Heaven", julkaistiin joulukuussa 2011. Toinen studioalbumi, "Freedom", julkaistiin joulukuussa 2013. Artisti on kertonut saaneensa musiikkiinsa vaikutteita Aretha Franklinilta, Kings of Leonilta, Christina Aguileralta ja Amy Winehouselta.


title: Rebecca Ferguson (laulaja)

text: Ferguson syntyi heinäkuussa 1986 Mill Roadin sairaalassa, Liverpoolissa. Hän vietti elämänsä kaksi ensimmäistä vuotta Huytonissa. Hänellä on yksi nuorempi veli, Sam. Artisti on myöhemmin kertonut, että häntä kiusattiin koulussa hänen perheensä köyhyyden vuoksi. Ferguson sai ensimmäisen lapsensa teini-ikäisenä muutettuaan Anfieldiin. Nykyään hänellä on kolme lasta, joista nuorin syntyi syksyllä 2014. Ennen laulu-uraansa Ferguson kouluttautui sihteeriksi.


title: Rebecca Ferguson (laulaja)

text: X Factorin tultua päätökseen Ferguson alkoi työstää ensimmäistä studioalbumiaan, "Heavenia". Se julkaistiin joulukuussa 2011 ja ylsi Ison-Britannian albumilistalla kolmanneksi. Se sai kaksinkertaisen platinalevyn Isossa-Britanniassa ja platinalevyn Irlannissa. Albumilta julkaistiin yhteensä 6 singleä, joista "Nothing's Real but Love" menestyi parhaiten sijoittuen kymmenenneksi Iso-Britannian singlelistalla.


title: Rebecca Ferguson (laulaja)

text: Toinen studioalbumi, "Freedom", julkaistiin joulukuussa 2013. Ensimmäisen albumin tapaan myös se sai kriitikoilta positiivista palautetta. "Freedom" sijoittui Isossa-Britanniassa kuudenneksi ja sai kultalevyn. Albumilta on julkaistu kolme singleä, joista pääsingle "I Hope" on menestynyt parhaiten.


title: Rebecca Ferguson (laulaja)

text: Vuoden 2015 maaliskuussa Ferguson julkaisee kolmannen studioalbuminsa, "Lady Sings the Blues", jolla on hän tulkitsee uudelleen Billie Holidayn kappaleita. Sen ensimmäinen single on nimeltään "Get Happy".


title: Urbano Rattazzi

text: Urbano Rattazzi (20. kesäkuuta 1808 Alessandria – 5. kesäkuuta 1873 Frosinone) oli italialainen poliitikko, joka toimi Italian pääministerinä 1862 ja 1867.


title: Urbano Rattazzi

text: Rattazzi oli alkuperäiseltä ammatiltaan asianajaja. Hänet valittiin vuonna 1848 Sardinian kuningaskunnan edustajainhuoneeseen ja tuosta vuodesta alkaen hän oli lähes yhtäjaksoisesti Sardinian hallituksessa eri ministerintehtävissä. Vuonna 1852 Rattazzin keskustavasemmisto liittoutui Camillo Cavourin keskustaoikeiston kanssa. Rattazzi toimi sen jälkeen aluksi edustajainkamarin puhemiehenä ja sitten Cavourin hallituksen oikeusministerinä 1853–1854 sekä sisäministerinä 1854–1858. Hän erosi tammikuussa 1858 hallituksesta, koska ei hyväksynyt Cavourin ajamaa liittolaisuutta Ranskan kanssa. Molemmat miehet kuitenkin kannattivat Italian yhdistymiseen tähtäävää politiikkaa. Rattazzi palasi sisäministeriksi Alfonso La Marmoran hallitukseen 1859–1860. Italian yhdistyttyä 1861 hänestä tuli uuden edustajainkamarin ensimmäinen puhemies.


title: Urbano Rattazzi

text: Rattazzista tuli yhdistyneen Italian pääministeri Bettino Ricasolin jälkeen maaliskuussa 1862. Pian sen jälkeen Italian yhdistymiseen osallistunut vapaustaistelija Giuseppe Garibaldi tarjoutui valtaamaan vapaaehtoisineen Rooman, joka oli jäänyt vielä yhdistyneen Italian ulkopuolelle ja jota Ranskan joukot miehittivät. Rattazzi antoi aluksi hyväksyntänsä Garibaldin hankkeelle, mutta muuttikin sitten mielensä, ja lähetti joukkoja pysäyttämään Garibaldin. Kun kansallissankarina pidetty Garibaldi haavoittui Rattazzin lähettämiä joukkoja vastaan käymässään Aspromonten taistelussa, Rattazzin kansansuosio romahti. Hän joutui tämän seurauksena eroamaan joulukuussa 1862. Hän pääsi palaamaan pääministeriksi huhtikuussa 1867, mutta viiden vuoden takainen näytelmä toistui, kun Garibaldi lähti jälleen yrittämään Rooman valtausta. Rattazzi pelkäsi tämän johtavan sotaan Ranskaa vastaan, mutta koska hän ei kansalaismielipiteen vuoksi uskaltanut lähteä uudelleen pysäyttämään Garibaldin joukkoja, hän erosi oma-aloitteisesti pääministerin paikalta saman vuoden lokakuussa. Hän oli kuitenkin Italian vasemmiston johtaja kuolemaansa asti.


title: Esihistoriallinen tekniikka

text: Esihistoriallinen tekniikka tarkoittaa tekniikkaa, joka oli käytössä ennen kirjoitettua historiaa.


title: Esihistoriallinen tekniikka

text:
Tiedot esihistoriallisen ajan keksinnöistä perustuvat arkeologiseen aineistoon. Kivikaudelta on säilynyt nimensä mukaan pääasiassa kiviesineitä, mutta todennäköisesti silloin on käytetty enemmän puuta, luuta ja nahkaa tarve-esineiden valmistamiseen. Nämä materiaalit eivät ole säilyneet kuten kiviset. Arkeologisessa aineistossa säilyneet työkalut ovat tärkeitä myös muiden alojen kuin tekniikan ymmärtämisen kannalta, sillä käytetty teknologia kertoo paljon yhteiskunnasta yleensä.
Esihistoriallisella ajalla Acheulin kulttuurissa, mahdollisesti jo noin 1,5 miljoonaa vuotta sitten, nykyihmistä edeltänyt pystyihminen tai vielä varhaisempi ihmislaji oppi hallitsemaan tulta. Kivityökaluista kuten nyrkki-iskureista on jäänteitä 2,5 miljoonan vuoden takaa. Käteväihmisen työkaluja on löytynyt paikoista, joissa kyseistä kivilajia ei ole lähistölläkään, mistä on päätelty lajin kantaneen kivityökaluja mukanaan. Tämä on merkki suunnitelmallisuudesta, johon eivät nykyiset simpanssit pysty. Tulta on käytetty 400 000 vuotta sitten puisten keihäänkärkien koventamiseen. Koska ihminen alkoi kypsentää ruokaa tulella, ei ole tarkasti tiedossa. Tällä keksinnöllä oli suuri merkitys ravitsemuksen suhteen, sillä kypsennetystä ruoasta pystytään käyttämään hyödyksi suurempi osa. Varhaisella kivikaudella syntynyttä Acheulin tekniikkaa käytettiin hyvin kauan, aina 100 000 eaa saakka. Acheulin tekniikassa kivestä tehtiin vain muutamia esineitä, nyrkki-iskureiden lisäksi nylkyveitsiä.


title: Esihistoriallinen tekniikka

text: Ihmisen metsästysmenetelmänä on ollut jäljittää eläintä antamatta sille levähdystaukoa niin kauan, että ihminen on päässyt aivan väsähtäneen eläimen lähituntumaan ja tappanut sen iskukeihäällä (seipäällä). Iskukeihäitä käytti heidelberginihminen. Väsytystaktiikkaan pidetään myös syynä ihmisen kykyyn hikoilla ja karvattomuuteen, koska on tarvittu tehokasta jäähdytystä. Kivikirveitä on ollut olemassa yli 200 000 vuotta. Vaatteita ihmiset ovat käyttäneet yli 100 000 vuotta. Risumajoista on 400 000 vuoden taakse ajoitettuja jälkiä. Neanderthalin ihminen osasi jo valmistaa asumuksia eläinten taljoista ja tehdä niistä myös vaatteita, joiden avulla pystyttiin laajentamaan asutusta pohjoiseen.


title: Esihistoriallinen tekniikka

text: Ihmisellä on evoluution tuottama taipumus kielen oppimiseen, mutta kielet ovat kulttuurievoluution eli opittujen taitojen evoluution tulosta. Kivikaudella ihmisen kehitykseen alkoivat vaikuttaa molemmat evoluutiot rinnan. Pystyihmisen kurkunpää on vastannut rakenteeltaan kaksivuotiaan nykyihmisen vastaavaa ja todennäköisesti pystyihminen on kyennyt jollakin tavalla puhumaan. Varhaisemman käteväihmisen kurkunpää oli vielä samankaltainen kuin simpanssilla, joka voi oppia käsimerkkejä, mutta ei puhumaan. Jos pystyihminen on puhunut, laji on todennäköisesti käyttänyt jonkilaista esikieltä (en. proto-language), kuten pidgin-kieli, ilman selkeää kielioppia. Kielioppia voidaan pitää ihmisen ensimmäisenä tietoteknisenä keksintönä. Se on avannut ihmiselle rajattoman ajatusten ilmaisun maailman. Tämä on tapahtunut ilmeisesti 45 000 vuotta sitten.


title: Esihistoriallinen tekniikka

text: Nykyihminen lähti Afrikan sarvesta noin 80 000 vuotta sitten vaeltamaan kohti Aasiaa. Tulen tekeminen kehittämällä riittävä syttymislämpö sytykkeisiin hankaamalla kahta puuta vastakkain on nerokas keksintö ja tehty todennäköisesti 40-50 tuhatta vuotta sitten. Noin 40 000 vuotta sitten alkoi jonkinlainen kulttuurivallankumous, joka näkyy arkeologisen aineiston huomattavana rikastumisena. Löydetyt esineet on valmistettu taidokkaasti ja niitä on jopa koristeltu, mikä kertoo, että käsityöläisyhteiskunta on alkanut kehittyä. Jousi ja nuoli ovat ainakin 15 000 vuotta vanhoja. Yli 10 000 vuotta sitten alkoivat ensimmäiset ihmisryhmät harjoittaa maanviljelystä, mistä kertoo Tall Abu Hurairan kylän arkeologiset löydöt. Maanviljelijät pysyivät pidempään paikoillaan ja asumuksista tehtiin pitkäikäisempiä. Uusi elämäntapa edellytti parempia ruuan säilytysmenetelmiä. Tämä tarve synnytti savenvalannan taidon, josta vanhimmat merkit ovat 12 000 vanhoja. Alkeellisilla kangaspuilla on tehty kankaita jo 8 000 vuotta sitten. Vanhin säilynyt kalaverkko on Antrean verkko, joka on ajoitettu ajalle noin 8 300 eaa. Kuparimetallin käytöstä on arkeologisia merkkejä ajalta 8 000 eaa ja aluksi siitä taottiin pieniä koruja. Yhtä vanhoja pieniä kulta- ja hopeaesineitä tunnetaan. Esihistoriallisen ajan loppuvaiheessa syntyi joitakin pysyvämpiä rakennuksia. Ötzin, Alpeilta löytyneen jäätyneen muumion, varusteet ovat hyvä esimerkki yli 5 000 vuotta sitten eläneiden ihmisten taitavuudesta. Esihistoriallisella ajalla kehittyi tekninen perusta varhaisille korkeakulttuureille.


title: Alfonso La Marmora

text: Alfonso Ferrero La Marmora (18. marraskuuta 1804 Torino – 5. tammikuuta 1878 Firenze) oli italialainen kenraali ja poliitikko. Hän toimi Italian pääministerinä 1864–1866.


title: Alfonso La Marmora

text: La Marmora kävi Torinon sotilasakatemian ja aloitti sotilasuransa 1823 luutnanttina Sardinian kuningaskunnan asevoimien tykistössä. Hän yleni 1845 majuriksi ja osallistui 1848–1849 Sardinian sotiin Itävaltaa vastaan. Hän kunnostautui varsinkin Pastrengon ja Peschieran taisteluissa huhti–toukokuussa 1848 sekä pelasti 5. elokuuta kuningas Kaarle Albertin milanolaisilta vallankumouksellisilta. La Marmora ylennettiin lokakuussa 1848 prikaatinkenraaliksi ja seuraavana vuonna kenraaliluutnantiksi. Huhtikuun 1849 alussa hän kukisti kansannousun Genovassa. La Marmora toimi Sardinian sotaministerinä 1849–1860, joskin välillä hän komensi Krimin sotaan 1855–1856 osallistuneita sardinialaisia joukkoja. Hän osallistui myös vuonna 1859 käytyyn sotaan Itävaltaa vastaan. Camillo Cavourin jouduttua tilapäisesti väistymään La Marmora toimi Sardinian pääministerinä heinäkuusta 1859 tammikuuhun 1860. Vuoden 1861 alussa hän oli hetken yhdistyneen Italian lähettiläänä Berliinissä ja Pietarissa, ja sen jälkeen Milanon sotilaskuvernöörinä sekä lokakuusta alkaen Napolin prefektinä.


title: Alfonso La Marmora

text: La Marmora nimitettiin Italian pää- ja ulkoministeriksi syyskuussa 1864. Hän otti tavoitteekseen liittää Italiaan Itävallalle jääneen Venetian alueen, ja solmi sitä varten sotaliiton Preussin kanssa huhtikuussa 1866. Pian syttyneessä sodassa Itävaltaa vastaan hän toimi Italian armeijan esikuntapäällikkönä, ja erosi siksi pääministerin paikalta kesäkuussa. Italialaiset kärsivät ratkaisevan tappion Custozzan taistelussa 24. kesäkuuta, mutta Preussin voiton ansiosta Italia sai siitä huolimatta Venetian Itävallalta. La Marmora kuitenkin vetäytyi tämän sodan jälkeen julkisesta elämästä. Hän hoiti vielä erään diplomaattisen komennuksen vuonna 1867 ja toimi Italiaan liitetyn Rooman käskynhaltijana lokakuusta 1870 tammikuuhun 1871. Puolustaakseen Custozzan tappion tahraamaa mainettaan hän julkaisi 1873 muistelmakirjan "Un po’ più di luce sugli eventi politici e militari dell’anno 1866" (”Hieman lisävaloa vuoden 1866 poliittisiin ja sotilaallisiin tapahtumiin”).


title: Christian Ludvig Hjelt

text: Christian Ludvig Hjelt (20. heinäkuuta 1786 Turku – 23. elokuuta 1849 Turku) oli suomalainen kirjanpainaja, kustantaja ja kirjakauppias.


title: Christian Ludvig Hjelt

text:
Hjeltin vanhemmat olivat dosentti, tuomiokirkon taloudenhoitaja Niklas Hjelt ja Margareta Johanna Caloander. Hän tuli filosofian tohtoriksi (maisteriksi) 1810 ja julkaisi väitöskirjan teologian kandidaatin tutkintoa varten, mutta keskeytti opinnot ja ryhtyi viljelemään useita maatilojaan. 1823 hänestä tuli Turun Wiikko-Sanomat -lehden kustantaja ja seuraavan vuoden alusta perustamansa Åbo Underrättelser -lehden toimittaja. Lehteä hän painatti vuokraamassaan Suomen Pipliaseuran kirjapainossa, jonka hän osti omistukseensa 1826. Hjelt harjoitti varsin laajaa suomen- ja ruotsinkielistä kustannustoimintaa, julkaisten muun muassa kansankirjasia ja oppikirjoja. 1829-1835 hän omisti kirjapainon myös Porvoossa. Turun palossa 1827 hän menetti kirjapainonsa ja -varastonsa, mutta sai liiketoiminnan varsin pian uudestaan käyntiin ja perusti kirjapainonsa lisäksi myös kirjakaupan Turkuun 1829. Jo aiemmin eli 1823 hän oli ollut mukana Littoisiin perustetussa verkatehtaassa.
Hjeltin puoliso vuodesta 1811 oli Hedvig Lovisa Chytraeus (k. 1839). Lääkäri, professori ja arkkiatri Otto E. A. Hjelt (1823–1913) oli heidän poikansa.


title: Suuri-Onkamo

text: Suuri-Onkamo on Pohjois-Karjalassa Rääkkylässä ja Tohmajärvellä Onkamossa sijaitseva järvi.


title: Suuri-Onkamo

text: Järven pinta-ala on 3 200 hehtaaria eli 32 km². Se on 10,2 kilometriä pitkä ja 5,1 kilometriä leveä. Sen erottaa idässä Särkijärvestä kilometrin levyinen pitkä kannas ja Pieni-Onkamosta Pyhäselän ylittävä ja Kostamoon kulkeva pitkä harjujakso. Järvellä on kaksi järviallasta, jotka jäävät Piransärkkinä alkavan, Allinsaarena jatkavan ja Pihjalaniemenä loppuvan harjujakson eri puolille. Järven lounaista osaa kutsutaan Hasonseläksi ja se on 4,4 kilometriä pitkä ja 2,8 kilometriä leveä.


title: Suuri-Onkamo

text: Järvi on luodattu ja siitä on julkaistu syvyyskartat. Sen tilavuus on 114 miljoonaa m³ eli 0,114 km³. Järven keskisyvyys on 3,6 metriä ja suurin syvyys on 9,4 metriä.


title: Suuri-Onkamo

text: Järvessä on laskettu olevan 125 saarta. Niiden yhteispinta-ala on 57 ha, mikä on noin 1,8 % järven kokonaispinta-alasta. Saarista 9 yli hehtaarin suurisia, 95 yli aarin ja loput 21 ovat alle aarin kokoisia. Yksikään saari ei ylitä neliökilometriä. Suurimpia saaria ovat Suurisaari ja Heinäsaari, jotka sijaitsevat Hasonselällä, ja Rikinsaari, joka sijaitsee Pihjalaniemen itäpuolella. Pisin saari on harjumainen Allinsaari, jonka pituus on 1,3 kilometriä ja suurin leveys on yli 70 metriä. Järvenselällä sijaitsee pieniä saaria, joista suurin on Pyhäsaari.


title: Suuri-Onkamo

text: Järven rantaviivan pituus on 88 kilometriä, josta saarten rantaviivan yhteispituus on 21 kilometriä. Järvenselältä suojassa sijaitsee pohjoispään Särkilahti ja eteläpään Etronlahti ja Ylipäänlahti. Suuri-Onkamo on luonnoltaan monipuolinen ja sen eliöstö on ainutlaatuista. Sanotaan, että sinne ulottuu Laatokan lämmittävä vaikutus, jolloin ilmasto on mantereisempi kuin muualla Suomessa. Järven rannoilla oleva kiinteä asutus on haja-asutusta. Pienistä kylistä voidaan mainita esimerkiksi luoteispään Sintsi, itärannan Kannas ja kaakkoinen Säkäniemi. Järven rannoille johtaa tiet valtatieltä 6 ja seututieltä 484 haarautuvilta yhdysteiltä. Järvi kuuluu suurimmalta osin Rääkkylään. Tohmajärven raja kulkee etelässä Hasonselän poikki itä-länsi-suuntaisena Allinsaaren eteläpuolelta Allinsalmesta ja se kääntyy siitä heti pohjois-luoteeseen Särkilahden poikki.


title: Suuri-Onkamo

text: Järvi sijaitsee Vuoksen vesistössä (vesistöaluetunnus 04) Oriveden-Pyhäselän alueen (04.3) Onkamojärven valuma-alueella (04.37), jonka Suuri-Onkamon valuma-alueeseen (04.372) järvi kuuluu. Järven vedenpinnan korkeus on 77,0 metriä mpy.


title: Suuri-Onkamo

text: Valuma-alue saa pääosan vedestänsä omasta valuma-alueestaan, joka on järven pinta-alaan nähden pieni. Suuri-Onkamo laskee Pieni-Onkamoon Sintsissä sijaitsevan alle 20 metriä leveän salmen kautta. Pieni-Onkamo puolestaan laskee Saimaaseen luettavaan Pyhäselkään. Järvien vedenpinnat ovat samalla korkeudella.


title: Suuri-Onkamo

text: Suuri-Onkamon valuma-alueella on neljä yli hehtaarin kokoista järveä tai lampea, jotka laskevat suoraan tai välillisesti järveen. Ne ovat alle kuuden hehtaarin kokoisia suppia, mutta piskuinen Kuikkalampi on ojitetun suon keskellä sijaitseva suolampi.


title: Inna Koskenniemi

text: Inna Katharina Koskenniemi (24. tammikuuta 1923 Turku – 22. tammikuuta 1995) oli suomalainen kielen- ja kirjallisuudentutkija ja Turun yliopiston englantilaisen filologian professori vuosina 1969–1988. Hän tutki Englannin renessanssin ja keskiajan kieltä ja kirjallisuutta.


title: Inna Koskenniemi

text: Koskenniemi kirjoitti ylioppilaaksi 1941, valmistui filosofian kandidaatiksi 1948, maisteriksi 1950 ja lisensiaatiksi 1957 ja väitteli tohtoriksi 1965. Hän työskenteli Turun suomalaisen yhteiskoulun kieltenopettajana vuosina 1951–1954 ja toimi Turun yliopiston englantilaisen filologian assistenttina 1957–1967, dosenttina 1964–1967, apulaisprofessorina 1967–1969 ja professorina vuodesta 1969. Koskenniemen professorikautena englantilaisen filosofian laitoksesta tuli humanistisen tiedekunnan suurimpia yksiköitä. Hän tutki itse muun muassa renessanssiajan englantilaisen draaman kieltä ja osallistui kansainvälisiin Shakespeare-kongresseihin Stratford-upon-Avonissa Englannissa.


title: Inna Koskenniemi

text: Inna Koskenniemen isä oli professori V. A. Koskenniemi. Inna Koskenniemi oli Perustuslaillisen kansanpuolueen kannattaja ja aktiivinen politiikassa 1970-luvulla. Vuoden 1979 eduskuntavaaleissa hän sai 1 646 ääntä Turun läänin eteläisessä vaalipiirissä ja ylsi vaaliliiton toiselle varasijalle. Koskenniemen noin 1 500 nidettä käsittävä kirjasto lahjoitettiin vuonna 1995 englantilaisen filologian laitokselle.


title: MKTO (albumi)

text: MKTO on amerikkalaisen popduon MKTO:n ensimmäinen studioalbumi. Se julkaistiin 30. tammikuuta 2014 Australiassa ja Uudessa-Seelannissa. Albumi julkaistiin Pohjois-Amerikassa 1. huhtikuuta 2014. Heti julkaisunsa jälkeen levy pääsi Australian albumilistan kärkeen.


title: MKTO (albumi)

text: Albumilla vierailee Ne-Yo ja Jessica Ashley. Duon jäsenet Malcolm David Kelley ja Tony Oller ovat tehneet kaikki kappaleet. Albumilta on julkaistu neljä singleä, joista "Thank You" on menestynyt parhaiten.


title: Muinaisen Egyptin tekniikka

text: Muinaisen Egyptin tekniikka tarkoittaa tekniikkaa, jota käytettiin muinaisessa Egyptissä ajanjaksolla alkaen noin 4000 vuotta ennen ajanlaskun alkua ja päättyen ajanlaskun hellenistiseen kauteen.


title: Muinaisen Egyptin tekniikka

text:
Varhaisten korkeakulttuurien syntymisen edellytyksenä on ollut tuottava maatalous, joka antoi ihmisille enemmän aikaa kehittää teknisiä ratkaisuja. Maatalouden tuottavuus oli suurinta tulvivien jokien kuten Niilin rannoilla. Maanviljelyksen tuottama ylijäämä on kasvattanut ihmisyhteisöjen kokoa, kehittänyt työnjakoa ja vilkastuttanut kaupankäyntiä. Auraa alettiin käyttää 3000 eaa. Babyloniassa, mikä nosti sadon määrää, kun rikkakasveja saatiin vähennettyä ja maaperän ravinteet saatiin paremmin kiertoon. Auraa vetämään valjastettiin härkä, joka on märehtijänä helpompi ruokkia kuin hevonen. Kaksoisvirranmaasta teknisiä keksintöjä välittyi Niilin alueelle, jonne syntyi Saharan aavikon suojaamana noin 3 000 vuotta kukoistanut muinaisen Egyptin kulttuuri.
Kastelujärjestelmä kehittyi niilin jokivarsikulttuurissa ja lisäsi viljelymaanalaa. Tulvavettä opittiin varastoimaan altaisiin ja käyttämään vielä tulvan jälkeen. Egyptiläisten kehittämällä shadufin, vedennoston tarkoitetun vivun avulla vettä pystyttiin nostamaan ylemmille pelloille. Kastelujärjestelmät kehittyivät laajoiksi. Egyptissä arvioidaan asuneen vuonna 5000 eaa. primitiivisen maatalouden alkaessa noin 100 000 ihmistä. Väkiluku kasvoi nopeasti, ja vuonna 3000 eaa. asukkaita oli jo noin miljoona. Roomalaisaikana asukkaita oli noin 4 miljoonaa, ja väkiluku alkoi kasvaa vasta uudella ajalla.


title: Muinaisen Egyptin tekniikka

text: Niili toimi Egyptin pääkulkuväylänä. Sitä voitiin purjehtia etelään ja joen mukana päästiin takaisin pohjoista kohti. Jo varhain alettiin rakentamaan riittävän suuria aluksia, jotka auttoivat kauppaa kehittymään ja laajentamaan hallintoa. Kirjoitustaidon kehittyminen kuvastaa tiiviissä yhteisössä syntyviä tarpeita oikeudenmukaisuuden suhteen, sillä varhaisimmat tunnetut tekstit ovat veroluetteloita ja anomuksia verovähennyksistä. Tekstejä kirjoitettiin papyrukselle ja niitä voitiin pienellä vaivalla kuljettaa ja arkistoida. Temppelit toimivat kaupankäynnissä aluksi uskottuina miehinä ja sopimusten säilyttäjinä, mutta temppelien asema vahvistui vähitellen ja niistä tuli kaupunkivaltioiden hallintokeskuksia.. Painojen ja mittojen standardit syntyivät, tunnettu on esimerkiksi painon yksikkö talentti. Egyptiläisillä oli myös käytössään kalenteri ja aurinkokello.


title: Muinaisen Egyptin tekniikka

text: Fajanssin valmistuksesta on merkkejä noin vuodelta 4000 eaa. Fajanssin valmistamiseksi on jouduttu rakentamaan uuneja, joissa saavutetaan riittävän korkea lämpötila, ja samalla on luotu edellytyksiä metallien erottamiselle malmista. Lapislatsuli-korut ovat olleet suosittuja Egyptissä, johon tätä materiaalia tuli kaupankäynnin kautta. Pyörän synty liitetään yleensä 4000-luvun eaa. Mesopotamiaan, jossa sitä käytettiin savenvalussa. Se saapui Egyptiin valloittajien mukana, kun nämä hyökkäsivät hevosvaljakoineen.


title: Muinaisen Egyptin tekniikka

text: Sumerien nuolenpääkirjoitusta pidetään vanhimpana kirjoitusjärjestelmänä. Egyptiläiset hieroglyfit ovat lähes yhtä vanhoja, noin 3000 eaa. syntyneitä. Molemmat kirjoitusjärjestelmät olivat alkujaan sanakirjoitusjärjestelmiä perustuen kuvakirjoitukseen. Kuvat pelkistyivät nopeasti merkeiksi. Sanakirjoituksessa jokaisella merkillä on vastinesanansa, jolloin kirjoitustaitoisten täytyy osata tuhansia merkkejä. Tavumerkkien määrä on huomattavasti vähemmän kuin sanoja ja kirjoittamisen oppiminen helpompaa. Askeleen äännekirjoituksen suuntaan tekivät Egyptissä työssä olleet seemiläisiä kieliä puhuneet palkkasotilaat, joiden kirjoitusta on löytynyt Wadi el-Hol-nimisestä paikasta Siinailla. Kirjoitus on noin vuosisadalta 1900 eaa. Äännekirjoitusjärjestelmä välittyi foinikialaisen kirjaimiston kautta 800-500 eaa. kreikkalaiseen kirjaimistoon. Kreikkalaiset lisäsivät alkujaan pelkkiä konsonantteja käsittävän kirjaimistoon vokaaleja. Kreikkalaisten kautta kirjaimet siirtyivät Etruskeille ja heiltä Roomalaisille.


title: Muinaisen Egyptin tekniikka

text:
Vanhat nimitykset kivikausi, kuparikausi, pronssikausi ja rautakausi perustuvat kultakin aikakaudelta löydettyihin parhaisiin terämateriaaleihin. Siirtyminen eri kaudesta toiseen tapahtui vaiheittain. Vanhimmat korkeakulttuurit kuten Egypti syntyivät kivikaudella ja siirtyivät pronssikauteen jo kukoistaessaan. Varhaiset kupariesineet oli tehty takomalla löydetyistä kuparimetallisulkeutumista. Vuoden 4000 eaa. tienoilla opittiin kuparin erottaminen malmista kuumentamalla, ja vuodelta 3500 eaa. ajoilta löytyy jo valumuotteja. Vuoden 3000 eaa. aikaan Kaksoisvirranmaassa keksittiin sekoittaa kupariin sulatusprosessiin tinakiveä ja saatiin aikaiseksi käyttökelpoisempi materiaali, pronssi. Kaivostoimintaa ja metalliteollisuutta harjoitettiin asutuilla alueilla 3000 luvulla eaa. jo runsaasti. Egyptin maaperästä ei löydy kuparia tai tinaa, ja egyptiläisten tiedätään valloittaneen jo varhaisdynastisella ajalla alueita niin Siinailta kuin etelästä Ala-Nubiasta, jossa esiintyy kuparia.
Rauta tunnettiin yhtä varhain varhain kuin kulta ja kupari. egyptiläisistä haudoista on löydetty meteoriittiraudasta tehtyjä helmiä. Raudan valmistuksen keksivät heettiläiset noin 1500 eaa. Raudan valmistus oli vaikeampaa korkeamman lämpötilavaatimuksen vuoksi. Kun opittiin valuraudan lisäksi takoraudan valmistus sekä lämpökäsittelyt kuten karkaisu ja päästöhehkutus, joilla raudasta saatiin sitkeää ja kovaa, raudasta tuli ylivoimainen materiaali aseisiin ja erilaisiin työkaluihin. Raudan yleisyys maaperässä auttoi sen käytön leviämistä. Heettiläiset pystyivät joitakin vuosisatoja pitämään raudan valmistuksen monopolia. Tutankhamonin (1336 eaa.–1327 eaa.) haudasta on löydetty on löydetty rautatikari, joka on aikoinaan ollut hyvin arvokas. Metallien valmistuksen 7 000 vuoden historian tulokset ovat nykyaikaisen tekniikan perusta.


title: Muinaisen Egyptin tekniikka

text: Kaupunkien kasvaessa ja väestön lisääntyessä alkoi olla riittävästi resursseja suuriin rakennusprojekteihin, joista erityisesti muinaiset egyptiläiset ovat tunnettuja. Pyramidien rakentamiseen on tarvittu rakentamisen ja projektinjohtamisen ammattilaisia, joista joidenkin nimet jopa tunnetaan, kuten Imhotep. Rakennusten sijoittelussa ilmansuuntien mukaan on tarvittu hyvää maanmittaustaitoa. Yhden ihmisen tekniset taidot ovat tuskin riittäneet koko pyramidin rakentamiseen, vaan se on hallitun yhteistyön tulos. Varsinaisen rakennustyön tekijöitä suuren pyramidin rakentamisessa on ollut paljon, jopa 100 000 henkeä.


title: Mario Paint

text: Mario Paint on Nintendon luoma videopeli SNES-konsolille. Pelin mukana julkaistiin SNES-hiiri jota käytettiin Mario Paintin ohjaimena.


title: Mario Paint

text: Pelin päätarkoitus on piirtäminen, mutta pelissä on muutakin tekemistä kuten:


title: Mario Paint

text: Pelin alkuruudussa on kikka, jos pelaaja painaa tiettyjä kirjaimia jotain tapahtuu. Jotkut kirjaimet muuttavat musiikkia, yhdestä kirjaimesta tulee Yoshi esiin ja alkaa juoksentelemaan ympäri alkuruutua, joistakin kirjaimista Mario pienenee ja joistakin kasvaa ja yhdestä pystyi jopa piirtämään alkuruudun taustaa. Välillä alkuruudulla vilahtaa tähti, ja jos tähteä ehtii painamaan ennen kuin se katoaa, rupeaa satamaan lisää tähtiä ja musiikki muuttuu.


title: Tony Oller

text: Tony Oller (s. 25. helmikuuta 1991) on yhdysvaltalainen näyttelijä ja laulaja-lauluntekijä. Hänet tunnetaan parhaiten rooleistaan televisiosarjoissa "Gigantic" ja "Tavataan välkkärillä". Hän on myös näytellyt muun muassa vuonna 2013 ilmestyneessä elokuvassa "Puhdistuksen yö".


title: Tony Oller

text: Vuonna 2012 Oller ja hänen entinen näyttelijäkollegansa Malcolm David Kelley perustivat popduo MKTO:n. He saivat levytyssopimuksen Columbia Recordsilta ja vuoden 2014 tammikuussa julkaistiin duon nimeä kantava esikoisalbumi "MKTO".


Haavipallon maailmanmestaruuskilpailut 2014 pelattiin 10.–19. heinäkuuta Denverissä, Coloradossa. Turnaukseen osallistui yhteensä 38 joukkuetta, jotka oli jaettu seitsemään lohkoon. Kyseessä oli joukkuemäärässä mitattuna haavipallon historian suurimmat maailmanmestaruuskilpailut.


title: Haavipallon maailmanmestaruuskilpailut 2014

text: Turnaukseen osallistuvista joukkueista ensimmäistä kertaa MM-kisoissa pelasivat Belgia, Costa Rica, Israel, Kiina, Kolumbia, Thaimaa, Turkki, Uganda sekä Venäjä. Uganda oli myös ensimmäinen Afrikan valtio, joka pelasi Kansainvälinen lacrosseliiton järjestämässä turnauksessa. Seuraavassa on lista kaikista osallistujamaista:Jatko-otteluissa ratkottiin joukkueiden paikat pudotuspeleihin. Jatko-otteluihin osallistuivat kaikkien lohkojen joukkueet, pois lukien Sinisen lohkon joukkueet. Joukkueiden perässä oleva tunnus (esimerkiksi A1) tarkoittaa joukkueiden tunnusta pudotuspelikaavioissa.


title: Filmfare Awards South 2001

text: Filmfare Awards South 2001 oli 20. huhtikuuta 2002 Chennaissa pidetty tilaisuus, jossa palkittiin vuoden 2001 parhaat eteläintialaiset elokuvat. Se oli järjestyksessään 49:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.


title: Maradona (elokuva)

text: Maradona (myös Kusturican Maradona, ) on vuonna 2008 ensi-iltansa saanut serbialaisen Emir Kusturican ohjaama dokumenttielokuva. Se kertoo maailman kaikkien aikojen parhaimpiin ja legendaarisimpiin jalkapalloilijoihin lukeutuvan argentiinalaisen Diego Maradonan elämäntarinan. Ensi-esityksensä dokumentti sai Cannesin elokuvajuhlilla.


title: Maradona (elokuva)

text: Elokuva ei pyri olemaan objektiivinen kertomus Maradonan elämästä, vaan alkuperäisen nimensä mukaisesti se on hänen ystävänsä Emir Kusturican näkemys. Dokumentissa ei esimerkiksi ole lainkaan ulkopuolisten ihmisten näkökulmia Maradonan uraan liittyviin värikkäisiin vaiheisiin ja skandaaleihin.


title: Maradona (elokuva)

text: Diego Maradonan ja Emir Kusturican lisäksi elokuvassa esiintyy muun muassa Maradonan tuttavapiiriin kuuluvia valtiomiehiä kuten Kuuban johtaja Fidel Castro ja Venezuelan presidentti Hugo Chávez.


title: Andrei Hotejev

text: Andrei Hotejev ( (s. 2. joulukuuta 1946 Leningrad, Neuvostoliitto) on venäläinen pianisti. Hän asuu Saksassa. Hotejev tunnetaan esimerkiksi Tšaikovskin pianokonserttojen, mutta myös muiden säveltäjien, kuten Prokofjevin, Musorgskin ja Rahmaninovin levytyksistä.


title: Andrei Hotejev

text: Hotejev valmistui Moskovan konservatoriosta, jossa hänen opettajanaan toimi Lev Naumov. Vuoden 1991 ensiesiintymisen jälkeen Die Welt kuvaili häntä sanoin: "An exceptional artist, a player of dazzling virtuosity and formidable power". Vuonna 1995 hän soitti eri puolilla Eurooppaa. Hän on soittanut eri orkestereiden kanssa, kuten Hampurin sinfoniaorkesteri, Pietarin filharmoninen orkesteri, Orchestre national du Capitole de Toulouse, Orchestre Lamoureux Paris, Tšaikovski sinfoniaorkesteri Moscow, Netherlands Radio Symphony, Orchestre National de Montpellier Languedoc-Roussillon ja Pietarin Academic Sinfoniaorkesteri.


title: La Giralda

text: La Giralda on Sevillan katedraalin 104 metriä korkea kellotorni ja yksi tunnetuimpia maamerkkejä Espanjan Sevillassa. Vuosina 1184-96 pystytetty "La Giralda" rakennettiin alun perin viereisen moskeijan minareetiksi ja vartiotorniksi. Se edusti almohadien arkkitehtuuria. Kristityt valloittivat kuningas Alfonso X:n johdolla Sevillan takaisin muslimeilta vuonna 1248. Moskeija purettiin ja sen paikalle rakennettiin katedraali. Minareetti muutettiin sen kellotorniksi.


title: La Giralda

text:
Vuonna 1356 tornia ravisteli voimakas maanjäristys, joka tuhosi tornin kuparikupolit. Tornia uudistettiin vuosina 1560-1568, jolloin sitä muun muassa korotettiin neljällä kerroksella. Kupolien tilalle pystytettiin italialainen "Faith" -pronssipatsas.
La Giralda lisättiin yhdessä Sevillan katedraalin kanssa UNESCOn maailmanperintöluetteloon vuonna 1987.


title: Rottinki

text: Rottingiksi (malaijiksi: "rotan") kutsutaan noin 600 eri lajia käsittävää palmusukua, jonka lajeja kasvaa Afrikan, Aasian ja Australaasian trooppisissa osissa. Ne ovat yleensä hyvin pitkä- ja ohutvartisia, muiden puiden oksistoissa kasvavia kiipijäkasveja, jotka muodostavat jopa läpipääsemättömiä tiheikköjä. Runkoja peittävät tiheästi kasvavat piikit.


title: Rottinki

text: Rottinkipalmujen noin 2–5 cm paksuista vartta käytetään muun muassa huonekalu- ja sisustustarviketeollisuudessa. Rottinkien varren sisus on hyvänmakuista ja sitä käytetään ravinnoksi erityisesti keittona.


title: Lotta Immonen

text:
Lotta Immonen (s. 22. maaliskuuta 1996) on suomalainen pesäpalloilija, joka edustaa Vihdin Palloa. Hän on myös seuran omia kasvatteja.
Superpesiksen runkosarjassa Immonen on pelannut kaikkiaan 45 ottelua, joissa on lyönyt 15 ja tuonut 11 juoksua. Kärkilyöntipisteitä hän on kerännyt pelaamissaan runkosarjan otteluissa 117. Superpesiksen pudotuspeleissä Immonen on pelannut viisi ottelua, joissa on lyönyt kaksi juoksua ja tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen 16 kärkilyöntipistettä.


title: Lovastatiini

text: Lovastatiini (CHO) on statiineihin kuuluva lääkeaine, jota käytetään veren korkean kolesterolipitoisuuden laskuun muun muassa sepelvaltimotaudin hoidossa.


title: Lovastatiini

text: Lovastatiinin eristi ensimmäisen kerran Alfred Alberts vuonna 1978 "Aspergillus terreus" -homeesta työskennellessään Merckillä. Vuotta myöhemmin japanilaisen Sankyon tutkijat löysivät sitä "Monascus ruber" -sienestä. Yhdisteen havaittiin olevan voimakas HMG-CoA-reduktaasin estäjä ja siten estävän elimistön kolesterolisynteesiä ja alentavan kolesterolipitoisuutta. Lovastatiini oli ensimmäinen Yhdysvalloissa FDA:n hyväksymä statiini ja tuli markkinoille vuonna 1987. Lovastatiinille on kehitetty useita kokonaissynteesimenetelmiä, mutta kaupallisesti tehokkain tapa valmistaa yhdistettä on bioteknisesti fermentoinnin avulla käyttäen "A. terreus"- tai "M. ruber" -kantoja. Lovastatiinin patentti umpeutui Yhdysvalloissa vuonna 2002. Lovastatiinista voidaan syntetisoida muita statiineja kuten simvastatiinia.


title: Lovastatiini

text: Lovastatiini on aihiolääke, joka metaboloituu eläimillä maksassa CYP3A4-entsyymin vaikutuksesta. Yhdisteen laktonirengas hydrolysoituu ja muodostuva tuote sitoutuu erittäin voimakkaasti HMG-CoA-reduktaasiin inhiboiden sen toiminnan. Täten kolesterolisynteesi estyy ja erityisesti LDL-kolesterolin määrä vähenee. Lovastatiini on lipofiilinen eli rasvahakuinen yhdiste, minkä vuoksi sen ottaminen aterioiden yhteydessä parantaa sen tehoa.


title: Sosialistinen Vaihtoehto

text: Sosialistinen Vaihtoehto (SV) on kansainvälistä trotskilaista yhteistyöjärjestöä Komitea työväeninternationaalin puolesta (CWI) tukeva sosialistinen ryhmä Suomessa. Ryhmä perustettiin huhtikuussa 2002. Nykyään toimintaa on muun muassa Helsingissä, Turussa ja Oulussa. Ryhmä julkaisee samannimistä lehteä.


title: Sosialistinen Vaihtoehto

text: Sosialistisen Vaihtoehdon kotisivut


title: Konstantin Kostenetsilainen

text: Konstantin Kostenetsilainen (, myös Konstantin Filosofi , 1380 Bulgaria - vuoden 1431 jälkeen) oli keskiajalla elänyt bulgarialainen kirjailija ja kronikoitsija. Hänet tunnetaan parhaiten Serbian despootin Stefan Lazarevićin elämäkerrasta ja ensimmäisen serbialaisen filologisen tutkimuksen, "Skazanije o pismenah" ("Kirjainten historia"), kirjoittamisesta.


title: Konstantin Kostenetsilainen

text: Konstantin syntyi Bulgariassa 1380, todennäköisesti Kostenetsin kaupungissa. Nuorena hän kävi koulua Veliko Tarnovossa. Hänen opettajansa oli Andronik, joka oli Bulgarian patriarkka Evtimiyn oppilas. Hän jatkoi opintojaan Athosissa ja Konstantinopolissa. Osmanien valtakunnan valloitettua Tarnovon 1393 Konstantin pakeni alueelta ja asettui Stefan Lazarevićin hallitsemaan Serbian despotaattiin vuoden 1402 aikoihin. Kirjanoppinut ja koulutusta arvostava Lazarević toivotti hänet lämpimästi tervetulleeksi ja teki Konstantinista Belgradin hovinsa opettajan. Konstantin vieraili usein Manasijan luostarissa, jossa hän auttoi perustamaan serbiankielisen "Resavan koulun", jossa opetettiin kirjallisuutta. Hänen korkean koulutuksensa, matkustaneisuutensa ja elämänkokemuksensa ansiosta hän sai lisänimen "Filozof" ("Filosofi"), 800-luvulla eläneen Kyrilloksen, jota myös kutsuttiin Konstantinos Filosofiksi, mukaan.


title: Konstantin Kostenetsilainen

text: Nuoruuspäiviensä aikana hän matkusti Pyhään maahan ja kirjoitustensa antamien kuvausten perusteella hän teki todennäköisesti myös kolme matkaa itäisten hallitsijoiden Timur Lenkin, Musa Çelebin ja Mehmed I:n hoveihin.


title: Konstantin Kostenetsilainen

text: Serbian despootin kuoleman jälkeen 1427 Konstantin lähti Belgradista ja astui "kesar" Uglješa Vlatkovićin palvelukseen Vranjessa, jossa hän myöhemmin kuoli.


title: Konstantin Kostenetsilainen

text: Konstantinin työllä oli suuri vaikutus keskiaikaisen Serbian kirjallisuuteen ja koulutukseen. Hän esitteli useita klassisen Kreikan teoksia ja filosofioita. Hänen taipumuksensa lainata antiikin filosofeja ja vertauskuvansa kirjoittamassaan despootti Stefanin elämäkerrassa on antanut monille aihetta pitää häntä renessanssin edeltäjänä, vaikka Serbia ei itsessään läpikäynyt renessanssia, koska se oli Osmanien valtakunnan valloittama sen aikana.


title: Konstantin Kostenetsilainen

text: Despootin kuoltua 1427 Serbian patriarkka Nikon määräsi Konstantinin kirjoittamaan Stefan Lazarevićin elämäkerran. Käsky täytettiin vasta neljä vuotta myöhemmin, kun Stefan itse ilmestyi Konstantinin uneen ja muistutti Nikonin antamasta määräyksestä. Elämäkerta on mielenkiintoinen tapaus vanhassa serbialaisessa kirjallisuudessa, sillä se ei vain sisällä tietoja despootin elämästä vaan myös maantieteellistä tietoa sekä lukuisia yksityiskohtauksia kuvauksia historiallisista tapahtumista. Konstantin oli ilmeisen kiinnostunut Bysantin historioitsijoiden Bysantin valtakuntaa koskevista kronikoista. Despootti Stefan Lazarevićin elämäkerta () alkaa maantieteellisellä kuvauksella Serbian luonnonkauneudesta ja etenee ylistäviin kuvauksiin sen kansalaisten luonteenpiirteistä. Se sisältää myös surunilmaisun tulevaisuudessa tapahtuvasta osmanien vallan alle joutumisesta.


title: Konstantin Kostenetsilainen

text: Teos sisältää myös perusteellisen kuvauksen Serbian hovin tapahtumista ja despootin elämästä, ja se sisältää useita raamatullisia ja klassisia viittauksia sekä paljon historiallista tietoa, joka on osoittautunut korvaamattomaksi myöhemmille historioitsijoille. Konstantin käytti useamman kerran tehokeinona akrostikonia: säkeiden johdannoissa, keskeisten kappaleiden otsikoissa ja lopulta säkeissä, joissa hän kertoo surustaan despootin kuoleman johdosta.


title: Le Mansin 24 tunnin ajo 2006

text: Le Mansin 24 tunnin ajo 2006 oli kestävyysajokilpailu, joka ajettiin 17.–18. kesäkuuta Circuit de la Sarthen radalla Le Mansissa Ranskassa. Kilpailu oli Le Mansin 24 tunnin ajojen historian ensimmäinen, joka voitettiin dieselmoottorisella autolla.


title: Clean Bandit

text: Clean Bandit on brittiläinen elektronisen musiikin yhtye, joka on perustettu vuonna 2009. Yhtyeen kappale ”Rather Be” nousi Britannian singlelistan ykköseksi tammikuussa 2014. Yhtyeen debyyttialbumi, "New Eyes", julkaistiin toukokuussa 2014. Helmikuussa 2015 yhtye palkittiin ”Best Dance Recording” -Grammylla.


title: Serbian despotaatti

text: Serbian despotaatti () oli historiallinen valtio nykyisen Serbian alueella.


title: Serbian despotaatti

text: Vaikka vuonna 1389 käytyä Kosovo Poljen taistelua pidetään yleensä keskiaikaisen Serbian valtion loppuna, Serbian valtakuntaa ja Moravian Serbiaa seurannut Serbian despotaatti oli olemassa vielä 70 vuoden ajan. 1400-luvun alkupuoliskon ajan siellä vallitsi itsenäinen kulttuurinen ja poliittinen renessanssi, joka päättyi kun Osmanien valtakunta valtasi alueen vuonna 1459. Senkin jälkeen despotaatti jatkoi olemassaoloaan aina 1500-luvun puoleenväliin asti, tosin maanpaossa Unkarin kuningaskunnassa. Pavle Bakić oli Serbian despooteista viimeinen, jonka sekä Habsburgien että Osmanien valtakunnat tunnustivat.


title: The Royal Concept

text: The Royal Concept (aikaisemmin tunnettu nimillä Concept Store ja The Concept) on ruotsalainen alternativerockyhtye, joka perustettiin vuonna 2010. Sen muodostavat laulaja David Larson sekä soittajat Filip Bekic, Robert Magnus ja Frans Povel.


title: The Royal Concept

text: Vuonna 2012, vaihdettuaan nimensä The Royal Conceptiksi, yhtye solmi levytyssopimuksen Lava Recordsin kanssa ja julkaisi yhtyeen nimeä kantavan EP-levyn. The Royal Conceptin esikoisalbumi, "Goldrushed", julkaistiin syyskuussa 2013 Ruotsissa. Single "On Our Way" sisältyi FIFA 14-pelin soundtrackiin. Kappaleesta kuultiin coverversio Gleen viidennellä kaudella, jaksossa "The End of Twerk".


title: 5G

text: 5G viittaa niin sanottuun viidennen sukupolven mobiiliteknologiaan, jota voidaan käyttää muun muassa tietokoneissa sekä internetin avulla toimivissa koneissa ja ajoneuvoissa. 5G-tekniikkaan siirtyminen mahdollistaa muun muassa itseohjautuvat ajoneuvot, terveydenhuollon automaattisesti toimivat valvontalaitteet, edistyneen teollisuusautomaation sekä virtuaalitodellisuuden kokemisen älypuhelimen avulla.


title: 5G

text: 5G-teknologian on arveltu lisäksi kymmenkertaistavan langattoman laajakaistan nopeuden. Tämä tarkoittaa sitä, että langattomasta laajakaistasta tulisi kilpailukykyinen vaihtoehto kuparikaapelia pitkin kulkevalle internet-yhteydelle.


title: 5G

text: Monilla muillakin Suomen alueilla alkaa toimia vuonna 2019 erittäin tehokkaita, superkorkeilla taajuuksilla (SHF) eli 3,5–30 gigahertsin taajuudella toimivia 5G-tukiasemia. Uudet tukiasemat lähettävät aluksi 3,5 gigahertsin taajuista mikroaaltosäteilyä. Muutaman vuoden päästä aletaan käyttää todennäköisesti myös niin sanottuja millimetriaaltoja eli 26–28 gigahertsin taajuista mikroaaltosäteilyä. Millimetriaallot eivät kulje seinien läpi.


title: 5G

text: Ylen ohjelmia lähettävä Digita alkaa testata pääkaupunkiseudulla keväällä 2019 korkeista HPHT-mastoista (High Power High Tower) lähetettäviä suuritehoisia eMBMS-televisiolähetyksiä.Uusia matkapuhelinsukupolvia on otettu käyttöön noin vuosikymmenen välein, alkaen ensimmäisestä sukupolvesta (NMT) vuonna 1981, aina neljänteen sukupolveen (LTE) saakka vuonna 2012. Euroopan komissio ilmoitti vuonna 2013 ohjaavansa 50 miljoonaa euroa 2020-luvulla käyttöön otettavan 5G-tekniikan kehittämiseen. Laajamittainen viidennen sukupolven matkapuhelinverkkojen kehittäminen ja tekniikan standardisoiminen käynnistyi keväällä 2014.


title: 5G

text: Suomen ensimmäinen 5G:tä testannut tukiasema asennettiin toukokuussa 2018 Kirkkonummen Jorvaksessa sijaitsevan Ericssonin toimipisteen katolle. Sen avulla on testattu muun muassa beam tracking -tekniikkaa, jossa tukiasema seuraa liikkuvaa vastaanotinta niin sanotulla radiokeilalla. Maailman ensimmäiset kaupalliset 5G-tukiasemat pystytettiin kesäkuussa 2018 Tampereen rautatieasemalle sekä Keskusvirastotalon ja Elisan konttorin katoille. Syksyllä 2018 alettiin lähettää 3400–3800 megahertsin mikroaaltosäteilyä koeluontoisesti muun muassa Espoon Otaniemessa, Helsingin keskustassa, Helsinki-Vantaan lentoasemalla, Oulun Ruskossa ja Vantaan Tikkurilassa.


title: 5G

text: Yhdysvaltojen Sacramentossa, Houstonissa, Indianapolissa ja Los Angelesissa sijaitsevilla kokeilualueilla alettiin myydä lokakuussa 2018 5G-teknologiaa hyödyntäviä mobiililiittymiä, joiden markkinoita on tarkoitus laajentaa vuonna 2019.


title: Kunnanvaakuna

text: Kunnanvaakuna on kuntaa symboloiva vaakuna.


title: Kunnanvaakuna

text: Aikaisemmin Suomen kunnista vain kaupungeilla oli vaakunat. Vuonna 1949 säädetyllä lailla säädettiin muillekin kunnille (kauppaloille ja maalaiskunnille) oikeus hankkia itselleen virallinen vaakuna. Kauppaloista Salo oli hankkinut itselleen jo aiemmin vaakunan, mutta sitä ei hyväksytty virallisesti, koska katsottiin, ettei kauppaloille kuulu vaakunaa. Maalaiskunnista vaakunaa oli aikaisemmin käyttänyt Petsamo. Sen epävirallisena vaakunana oli vaakuna, joka oli ollut Petsamon läänin vaakunana mutta jäänyt virallisesta käytöstä, kun Petsamon lääni lakkautettiin ja liitettiin Oulun lääniin.


title: Kunnanvaakuna

text: Lähes kaikilla Suomen alueluovutuksen jälkeisen ajan kunnilla on ollut vaakuna.


title: Sääksmäen tuomiokunta

text: Sääksmäen tuomiokunta oli Turun hovioikeuspiiriin kuulunut kihlakunnantuomarin virka-alue. Tuomiokunta oli perustettu jo keskiajalla. Se lakkasi olemasta 1862 suoritetussa tuomiokuntajärjestelyssä, jossa sen alue jaettiin Janakkalan tuomiokuntaan ja Tammelan tuomiokuntaan.


title: Sääksmäen tuomiokunta

text: Vuonna 1680 tuomiokuntaan kuuluivat seuraavat pitäjät:


title: Sääksmäen tuomiokunta

text: Isonvihan (1713–1721) aikana pidettiin tuomiokunnassa viimeiset käräjät ennen keskeytystä talvella 1713 ja käräjien pito aloitettiin uudelleen talvella 1722. Pikkuvihan (1742–1743) aikana istuttiin kaikki säännölliset käräjät.


title: Sääksmäen tuomiokunta

text: Isonvihan jälkeen tuomiokunnasta käytettiin nimeä Sääksmäen ylisen ja alisen kihlakuntien tuomiokunta. Vuoden 1776 järjestelyssä tuomiokuntaan määrättiin seuraavat käräjäkunnat:


title: Sääksmäen tuomiokunta

text: Sääksmäen ylä- ja alakihlakuntien tuomiokunnasta muodostettiin kuninkaallisella kirjeellä 18. toukokuuta 1796 kaksi uutta tuomiokuntaa: Ylä-Sääksmäen kihlakunnan tuomiokunta ja Ala-Sääksmäen kihlakunnan tuomiokunta. Keisarillisella kirjeellä 5. toukokuuta 1845 määrättiin, että näistä kahdesta uudesta tuomiokunnasta ja osasta Hollolan kihlakunnan tuomiokuntaa (toisin sanoen Padasjoen pitäjästä ja Kuhmoisten kappelista) muodostetaan kolme uutta tuomiokuntaa: Janakkalan tuomiokunta, Jämsän tuomiokunta ja Sääksmäen tuomiokunta.


title: Sääksmäen tuomiokunta

text: Sääksmäen tuomiokuntaan kuului vuoden 1861 lopussa neljä käräjäkuntaa:


title: Sääksmäen tuomiokunta

text: Vuonna 1862 tapahtuneessa tuomiokuntien järjestelyssä Sääksmäen tuomiokunnan alue jaettiin kahteen tuomiokuntaan:


title: Sääksmäen tuomiokunta

text: Näin Sääksmäen tuomiokunta lakkasi olemasta, mutta suurin osa sen entisestä alueesta jatkoi uudella nimellä eli Tammelan kihlakuntana.


title: Ruma sota

text: Ruma sota - talvi- ja jatkosodan vaiettu historia on Sari Näreen ja Jenni Kirveen toimittama kirja, joka kertoo talvi- ja jatkosotien ajasta Suomessa. Kirjassa käsitellään aiemmin vaiettuja ja arkaluontoisia asioita kuten aseistakieltäytymistä, rintamakarkuruutta, sotilaiden huumeidenkäyttöä ja alkoholismia, löystynyttä sukupuolimoraalia ja homoseksuaalisuutta sekä sensuuria ja propagandaa.


title: Mićo Martić

text: Mićo Martić (s. 24. helmikuuta 1964) on kroatialainen futsalvalmentaja, joka toimii Suomen futsalmaajoukkueen päävalmentajana. Hän aloitti tehtävässä tammikuussa 2013.


title: Mićo Martić

text: Oman peliuransa aikana Martić edusti Jugoslavian sekä Kroatian futsalmaajoukkueita ja pelasi myös MM- ja EM-kilpailujen lopputurnauksissa. Seuratasolla hän edusti muun muassa useita italialaisia joukkueita.


title: Luettelo valtioiden johdon vierailuista Yhdysvaltoihin

text: Tämä on luettelo valtioiden johdon vierailuista Yhdysvaltoihin. Luetteloihin sisältyvät kaikki vierailut paitsi lomamatkat. Luetteloissa ovat vain ulkomaanmatkat, jotka valtionjohto on tehnyt virkakautensa aikana.


text: Luettelot on jaettu viiteen eri artikkeliin, jotka ovat osa tätä pääartikkelia. Artikkelit on jaettu maanosittain.


text: Ensimmäinen Yhdysvaltoihin valtiojohdon vierailun tehnyt oli Havaijin kuningas Kalākaua vuonna 1874. Hän tapasi tuolloin presidentti Ulysses S. Grantin.


text: Suomesta ensimmäinen valtiojohdon vierailu Yhdysvaltoihin oli vuonna 1958, kun pääministeri Reino Kuuskoski teki maahan epävirallisen vierailun.


title: Stefan Lazarević

text: Stefan Lazarević (), myös nimellä Stevan Pitkä (Стеван Високи; n. 1374 - 19. heinäkuuta 1427) oli Serbian despotaatin ensimmäinen hallitsija 1402-1427. Stefan Lazarević oli prinssi Lazar Hrebeljanovićin (кнез Лазар Хребељановић) poika. Vuonna 1389 noin 15 vuoden iässä hänet kruunattiin prinssiksi ja hänestä tuli despootti 1402. Aikanaan häntä pidettiin yhtenä parhaimmista ritareista ja sotilasjohtajista sekä kirjoittamiensa kirjojen ja tekstien ansiosta häntä pidetään yhtenä parhaista Serbian keskiajan kirjailijoista.


title: Stefan Lazarević

text: Hänen isänsä kuoltua Kosovon taistelukentillä 1389 Stefan sai johdettavakseen Moravian Serbian, jota hän hallitsi äitinsä Milica Hrebeljanovićin (Милица Хребељановић) kanssa kunnes saavutettuaan täysi-ikäisyyden hänestä tuli täysivaltainen hallitsija 1393. Hänen hallintonsa ja kirjalliset teoksensa yhdistetään joskus varhaiseen renessanssiin Serbiassa. Hän toi valtakuntaansa ritariturnajaiset, ajan nykyaikaiset sotataktiikat ja tuliaseet.


title: Stefan Lazarević

text: Osmanien valtakunnan vasallina Lazarević oli Serbian joukkojen komentaja Rovinen taistelussa 1395, Nikopoliksessa 1396 ja Ankarassa 1402. Ankaran taistelun jälkeen Lazarević sai despootin arvon Bysantilta. Vuosiksi 1403-1404 hänestä tuli vasalli Unkarin kuningaskunnan Sigismundille ja peri Mačvan, Belgradin, Golubacin ja muita alueita, kuten Srebrenican 1411. Hovinsa Lazarević perusti Belgradiin.


title: Stefan Lazarević

text: Ankaran taistelussa osmanisulttaani Bayezit I jäi Timur Lenkin vangiksi, jonka seurauksena sulttaanin pojat rupesivat käymään keskenään perimyssotaa. Lazarević osallistui Kosmidionin taisteluun 1410 Mehmed I:ä tukeneen veljen Musa Çelebin puolella. Hän joutui käymään sisällissodan myös omaa veljeään Vuk Lazarevićia vastaan. Taistelut Serbiassa lakkasivat 1412 kun Stefan sopi veljenpoikansa Đurađ Brankovićin kanssa. Balša III:n kuoltua hän peri tältä montenegrolaisen Zetan ruhtinaskunnan, kuten myös sodan Venetsiaa vastaan.


title: Stefan Lazarević

text: Sisäpolitiikassa hän kukisti Serbian ylimystön vastarinnan ja käytti rauhanajat vakiinnuttaen poliittisia oloja sekä kehittääkseen maata taloudellisesti, kulttuurillisesti ja sotilaallisesti. 29. tammikuuta 1412 hän julkaisi kaivoslain, jossa oli erillinen luku tuon ajan suurimman Balkanin alueen kaivoksen Novo Brdon johtamisesta. Hänen kuolinaikanaan Serbia oli yksi suurimmista hopean tuottajista Euroopassa. Arkkitehtuurin alalla hän tuki Moravan koulun kehittämistä.


title: Stefan Lazarević

text: Stefan kuoli äkillisesti 1427. Koska hänellä ei ollut lapsia, valta siirtyi Đurađ Brankovićille, jonka hän oli julistanut perijäkseen Srebrnican kokouksessa edellisvuonna.


title: Stefan Lazarević

text: Stefan oli suuri taiteiden ja kulttuurin tukija, ja hän tarjosi suojan ja tukea sekä Serbian että naapurimaiden oppineille, kuten Konstantin Kostenetsilaiselle ja Grigori Tsamblakille. Konstantinin avulla hän perusti Resavan koulun, jossa tehtiin kopioita kirjallisista teoksista.


title: Le Mansin 24 tunnin ajo 1988

text: Le Mansin 24 tunnin ajo 1988 oli kestävyysajokilpailu, joka ajettiin 11.–12. kesäkuuta Circuit de la Sarthen radalla Le Mansissa Ranskassa. Kilpailun voittivat Jaguarilla ajaneet Jan Lammers, Johnny Dumfries ja Andy Wallace


title: Le Mansin 24 tunnin ajo 1988

text: Kilpailussa saavutettiin ensimmäistä kertaa yli 400km/h nopeus kuusi kilometriä pitkällä Mulsannen suoralla.


title: Major League Baseball -kausi 1928

text: Major League Baseball -kauden 1928 päätteeksi pelatussa World Series -ottelusarjassa kohtasivat New York Yankees ja St. Louis Cardinals. Yankees voitti mestaruuden suoraan neljässä ottelussa.


title: Samuli Niittymäki

text: Samuli Niittymäki (s. 1986) on suomalainen näyttelijä. Hän tuli tunnetuksi roolistaan elokuvassa "Hyvä poika", josta hän sai ehdokkuuden "Parhaan miespääosa Jussin" saajaksi.


title: Suomen haavipallokausi 2014

text: Suomen haavipallokausi 2014 sisältää viisi SM-turnausta: miesten sekä poikien box- ja fieldlacrossen SM-sarjan sekä naisten fieldlacrossen SM-sarjan.


title: Suomen haavipallokausi 2014

text: LTU luovutti kaikki alkulohkon ottelunsa. Jokainen ottelu tuomittiin LTU:n 10–0 tappioksi.


title: Suomen haavipallokausi 2014

text: Naisten lacrossen SM-sarjaan ilmoittautui aikarajaan mennessä viisi joukkuetta. Edellisellä kaudella pelanneista joukkueista Turku Titans Girls, Kokkola ReLax ja Vaasa Wishpooshs jäivät pois. Uutena seurana sarjaan osallistuu Helsinki Lacrossen alainen Helsinki Cherookies.


title: TextSecure

text: TextSecure oli vapaaseen ja avoimeen lähdekoodiin perustuva salattu viestintäsovellus Android -käyttöjärjestelmälle, joka julkaistiin toukokuussa 2010. Sitä kehitti Open Whisper Systems ja se käytti päästä päähän -salausta turvaamaan kaikki muille TextSecuren käyttäjille lähetetyt tekstiviestit, multimediaviestit, pikaviestit ja ryhmäviestit. Sovellus yhdistettiin salattuja VoIP-puheluita tarjoavan sovelluksen kanssa ja nimettiin uudelleen Signaliksi marraskuussa 2015.


title: TextSecure

text: TextSecure oli ensimmäinen sovellus, joka käytti Signal Protocol -nimistä salausprotokollaa. Protokolla on sittemmin integroitu mm. WhatsAppiin.


title: TextSecure

text: TextSecuren beetaversio julkaistiin ensimmäisen kerran tammikuussa 2010. Sen julkaisi Whisper Systems -niminen startup-yritys, jonka tietoturvallisuusasiantuntija Moxie Marlinspike ja robotiikan asiantuntija Stuart Anderson olivat perustaneet. TextSecuren lisäksi Whisper Systems tuotti salattuja VoIP-puheluita tarjoavan RedPhone -sovelluksen. He kehittivät myös palomuurin ja työkaluja muiden tiedostotyypien salaamiseen. Nämä olivat kaikki omisteisia mobiiliturvallisuussovelluksia.


title: TextSecure

text: Marraskuussa 2011, Whisper Systems ilmoitti että Twitter oli ostanut sen. Kumpikaan osapuoli ei ilmoittanut yksityiskohtia oston suuruudesta. Pian hankinnan jälkeen, Whisper Systemsin RedPhone -palveluun tuli pitkittynyt käyttökatko, jonka jälkeen se julkaistiin vapaan ja avoimen lähdekoodin lisenssillä heinäkuussa 2012. Jotkut kritisoivat käyttökatkoa väittäen, että ohjelma oli "tarkoitettu sortohallintojen alaisten auttamiseksi", ja että se jätti ihmisiä "vaaralliseen tilanteeseen" Egyptin vallankumouksen tapahtumien aikana vuonna 2011.


title: TextSecure

text: Twitter julkaisi TextSecuren vapaan ja avoimen lähdekoodin lisenssillä joulukuussa 2011. RedPhone julkaistiin samalla lisenssillä heinäkuussa 2012. Sovelluksia käyttävä yhteisö adoptoi ne ja avoimeen yhteistyöhön perustuva projekti myöhemmin nimitti itsensä Open Whisper Systemsiksi.


title: TextSecure

text: Open Whisper Systems julkaisi verkkosivunsa tammikuussa 2013.


title: TextSecure

text: Heinäkuun 2014 lopulla Open Whisper Systems ilmoitti suunnitelmista yhdistää RedPhone ja TextSecure -sovellukset Signaliksi. Tämä ilmoitus tapahtui samaan aikaan kuin Signal julkaistiin iOS -käyttöjärjestelmälle.


title: TextSecure

text: Lokakuussa 2014 tutkijat julkaisivat protokolla-analyysin TextSecuresta. Muiden löytöjen ohella he esittivät tuntemattoman avaimenjakohyökkäyksen () protokollaan. Yleisesti ottaen he kuitenkin totesivat, että salattu viestintäsovellus on turvallinen.


title: TextSecure

text: Marraskuussa 2015 RedPhonen ominaisuudet yhdistettiin TextSecureen ja sovellus nimettiin uudelleen Signaliksi.


title: TextSecure

text: TextSecuren avulla käyttäjät pystyivät lähettää tekstiviestejä, tekstitiedostoja, valokuvia, videoita, yhteystietoja ja ryhmäviestejä WLAN, 3G ja 4G -tietoverkkojen kautta muille TextSecuren käyttäjille. Tämä tarjosi vaihtoehdon tavalliselle tekstiviestisovellukselle älypuhelimilla, joiden käyttöjärjestelmänä on Android 2.3 tai uudempi. TextSecurea pystyi käyttää SMS/MMS -viestintään henkilöiden kanssa, joilla ei ollut TextSecurea.


title: TextSecure

text: Jos mahdollista, TextSecure lähetti viestit käytettävissa olevan verkkoyhteyden kautta. Tämä tarkoitti, että jos käyttäjä lähetti viestin toiselle rekisteröityneelle TextSecuren käyttäjälle, viestiin ei liittynyt tekstiviestilaskua. Viesti käsiteltiin kuin muuta tiedonsiirtoa. Jos verkkoyhteyttä ei ollut saatavilla, sovellus lähetti viestin käyttäen SMS/MMS -viestintää.


title: TextSecure

text: Sovellus salasi automaattisesti kaikki muiden rekisteröityneiden TextSecuren käyttäjien kanssa käydyt keskustelut. Viestien salaukseen käytetyt avaimet tallennettiin ainoastaan käyttäjän laitteeseen. Avainten tallennus oli myös salattu jos käyttäjällä on salasana käytössä. Salatut viestit oli merkitty lukkokuvakkeilla.


title: TextSecure

text: Lähetettiin viestit toisille TextSecuren käyttäjille tai ei, TextSecure pystyi tallentaa viestit salattuun tietokantaan käyttäjän laitteeseen jos käyttäjällä oli salasana käytössä.


title: TextSecure

text: TextSecuressa oli funktio, jolla pystyi varmentaa, että vastaanottaja oli oikea ja ettei mies välissä -hyökkäystä ollut tapahtunut.


title: TextSecure

text: TextSecure mahdollisti myös useamman kuin kahden väliset keskustelut. Ryhmäkeskustelut olivat automaattisesti salattuja ja välitettiin käytettävissä olevan verkkoyhteyden kautta, jos kaikki osallistujat olivat rekisteröityneitä TextSecuren käyttäjiä.


title: TextSecure

text: Sovelluksen ja sillä lähetettyjen viestien välitystä hallinnoivien palvelimien lähdekoodit oli julkaistu GitHubissa vapailla ohjelmistolisensseillä. Tämä mahdollisti sen, että kuka tahansa kykeni tutkia koodia ja auttaa kehittäjiä varmistaan, että kaikki toimi odotetusti. Tämä mahdollisti myös sen, että kokeneet käyttäjät pystyivät koota omat kopiot sovelluksista ja verrata niitä versioihin, joita Open Whisper Systems jakoi.


title: TextSecure

text: TextSecure oli ensimmäinen sovellus, joka käytti Signal Protocol -nimistä salausprotokollaa. Protokolla on sittemmin integroitu WhatsAppiin, Facebook Messengeriin ja Google Alloon, salaten "yli miljardin ihmisen viestinnät maailman ympäri". Protokolla yhdistää Double Ratchet Algorithm -nimisen algoritmin, esiavaimet () ja kolminkertaisen Diffie–Hellman avaimenvaihdon ja käyttää Curve25519, AES-256 ja HMAC-SHA256 -salausmenetelmiä.


title: TextSecure

text: Lokakuussa 2014 Electronic Frontier Foundation (EFF) sisällytti TextSecuren heidän päivitettyyn "Surveillance Self-Defense" -oppaaseen. Marraskuussa 2014 TextSecure sai parhaan arvostelun EFF:n pikaviestinvertailussa, jossa keskityttiin yksityisyyteen ja tietoturvaan.


title: TextSecure

text: NSA tietovuotaja Edward Snowden on usein ylistänyt Open Whisper Systemsin sovelluksia mm. niiden helppokäyttöisyydestä.


title: Omega Arcane

text: Omega Arcane on suomalaisen death/industrial metal -yhtye Shade Empiren neljäs studioalbumi, joka on julkaistu vuonna 2013.


title: Omega Arcane

text: Albumi nousi Suomen virallisen listan sijalle 13.


title: Omega Arcane

text: Kaikki kappaleet säveltänyt ja sanoittanut Shade Empire.


title: La Morera de Montsant

text: La Morera de Montsant on kunta Espanjan Kataloniassa. Kunta sijaitsee Tarragonan länsipuolella ja on osa Prioratin hallintoaluetta, joka kuuluu Tarragonan maakuntaan.


title: La Morera de Montsant

text: La Morera de Montsantin pinta-ala on 53 km², ja siellä on 158 asukasta (2013). Kunnan elinkeinot ovat maanviljelys ja matkailu. Erityisesti seutu on kuulu Priorat-viineistä, joita tuotetaan La Morera de Montsantissa 181 hehtaarin alueella. Kunnassa on kaksi hotellia.


title: La Morera de Montsant

text: Montsantin luonnonpuisto () on osittain La Morera de Montsantissa. Escaladein kartusiaaniluostarin rauniot sijaitsevat La Morera de Montsantissa.


title: Solomon Northup

text: Solomon Northup (heinäkuu 1808 Essexin piirikunta, New York – 1863...1875?) oli vapaana syntynyt afroamerikkalainen, joka työskenteli maanviljelijänä ja viulistina. Vuonna 1841 hänet kidnapattiin Washingtonissa ja myytiin orjaksi New Orleansin orjamarkkinoilla. Hän onnistui saamaan vapautensa takaisin vuonna 1853.


title: Solomon Northup

text: Nortup oli lahjakas viulisti, joskaan se ei yksinään tuonut elantoa hänen viisihenkiselle perheelleen. Maaliskuussa vuonna 1841 hänelle tarjottiin hyväpalkkaista työtä kiertävän sirkuksen viulistina. Häntä pyydettiin lyhyeen koe-esiintymiseen Washingtonissa, johon hän suostuikin. Toisessa kaupungissa työskennelleelle vaimolleen hän ei jättänyt viestiä, koska arveli palaavansa ennen häntä.


title: Solomon Northup

text: Washingtonissa hänet kuitenkin huumattiin. Herättyään hän oli kahlehdittuna ja häntä vankinaan pitäneet miehet pieksivät hänet pahoin. Sieppauksen takana oli orjakauppias James H. Birch, joka "laillisten" orjien ohella välitti myös vapaita, kidnapattuja ihmisiä työvoimaksi orjuuden yhä salliviin osavaltioihin. Northup lähetettiin laivalla New Orleansiin Louisianan osavaltiossa.


title: Solomon Northup

text: Orjanimekseen "Platt" saanut Northup myytiin orjamarkkinoilla Red Riverissä asuvalle William Fordille. Hyvämaineisen Fordin palveluksessa oli kuitenkin John Tibaut -niminen puuseppä, jonka kanssa Northup joutui törmäyskurssille. Talvella 1842 Ford ajautui rahavaikeuksiin, jonka vuoksi hänen oli myytävä osa orjistaan. Northupin epäonneksi ostaja oli Tibaut. Hän ei kuitenkaan pystynyt maksamaan koko Northupista vaadittavaa summaa, joten juridisesti Northup oli yhä Fordin omaisuutta. Tämä pelasti myöhemmin Northupin hengen kun nyrkkitappelussa hävinnyt Tibaut yritti kahden apurinsa kanssa lynkata hänet.


title: Solomon Northup

text: Northupin seuraava omistaja, Edwin Epps ei ollut lainkaan Tibautia parempi. Kesällä 1852 Eppsin tilalle saapui töihin Samuel Bass -niminen puuseppä. Bass oli orjuuden vastustaja eikä kainostellut tuoda kantaansa myös Eppsin tietoon. Northup kuunteli miesten välisiä keskusteluja ja elokuussa 1852 hän lopulta päätti uskoutua Bassille. Hänen avustuksella Northup sai viimein mahdollisuuden päästä kertomaan kohtalostaan, kun Bass toimitti nipun kirjeitä Northupin omaisille ja ystäville. Lopulta tammikuussa 1853 tilalle saapui Northupin isän aikoinaan vapauttama lakimies. Northupin aika orjuudessa oli ohi.


title: Solomon Northup

text: Paluumatkalla Northup lakimiehineen yritti saattaa orjakauppias Birchin oikeuden eteen hänen kidnappauksestaan sekä myynnistä orjaksi. Tämä ei kuitenkaan onnistunut, koska lain mukaan musta mies ei voinut todistaa valkoihoista vastaan. Koska Birch väitti toimineensa hyvässä uskossa ja Northupin todistajanlausunto sivuutettiin, ei Birch joutunut vastuuseen teostaan. Kotiin perheensä luokse Northup saapui 21. tammikuuta 1853.


title: Solomon Northup

text: Oltuaan vuoden vapaana Northup julkaisi vuonna 1853 muistelmateoksensa "Twelve Years a Slave" (ilmestynyt suomeksi nimellä "12 vuotta orjana", Oppian 2018). Hän toimi salaisessa, orjien pakenemisia järjestelleessä "Underground Railroad" -järjestössä sekä orjuuden vastaisessa liikkeessä puhujana. Tässä tehtävässä sekä orjuuden vastaisena luennoitsijana hän kierteli Yhdysvaltojen pohjoisosissa sekä Kanadassa.


title: Solomon Northup

text: Solomon Northupin kuolinaika, -paikka ja -syy eivät ole tiedossa. Viimeinen varma tieto Northupin liikkeistä on vuodelta 1863, jolloin hän oli matkalla Vermontiin. Hänen omana aikanaan epäiltiin, että hänet siepattiin uudelleen. Hänen vaimonsa Anna kuoli vuonna 1876 ja sanomalehdessä julkaistun muistokirjoituksen mukaan hän oli leski.


title: Solomon Northup

text: Vuoden 2013 lokakuussa sai ensi-iltansa Steve McQueenin ohjaama elokuva "12 Years a Slave", joka perustuu Northupin muistelmateokseen. Kolme Oscar-palkintoa voittaneessa elokuvassa Northupia näyttelee brittiläinen Chiwetel Ejiofor.


title: Italian ympäriajo 2002

text: Italian ympäriajo 2002 oli järjestyksessään 85. maantiepyöräilyn Italian ympäriajo. Se alkoi hollantilaisesta Groningenin kaupungista 11. toukokuuta ja päättyi Milanoon 2. kesäkuuta 2002. Reitin kokonaispituus oli 3 334 kilometriä. Etappeja oli prologin lisäksi 20, jolloin etapin keskipituudeksi tuli 166 kilometriä. Kokonaisnousu reitillä oli 18 200 metriä. Voitosta kamppaili 22 joukkuetta, mikä oli maksimimäärä. Paolo Savoldelli voitti kokonaiskilpailun reilun minuutin erolla ennen toiseksi tullutta Tyler Hamiltonia. Mario Cipollini  voitti pistekilpailun ja mäkikirikilpailun voitti Julio Perez Cuapio.


title: Anna-Maija Tuokko

text: Anna-Maija Tuokko (s. 14. maaliskuuta 1981 Viiala) on suomalainen näyttelijä.


title: Anna-Maija Tuokko

text: Hän on esiintynyt monissa elokuva- ja televisiotuotannoissa, joiden lisäksi hän on esiintynyt lukuisissa rooleissa teatterin puolella, muun muassa Helsingin kaupunginteatterissa.